text:
Un scol mester garantisa suficiente tempo pa enseñansa cu e ta duna y ta uza un rooster pa cada klas. Si scol kier desvia di e rooster, anto e mester haya permiso di Inspeccion y di directiva di e scol. Si den practica resulta cu hopi tempo ta bay perdi of cu no ta uza e tempo suficiente, Inspeccion ta raporta tocante esaki y tambe ta pidi atencion di e directiva di scol pa e asunto. Scolnan mester programa nan tempo pa enseñansa y siñamento di tal forma cu no ta perde tempo balioso. Tambe mester tene cuenta cu oranan cu ta bay perdi como consecuencia di malesa di alumno y di maestro.
Pa mas informacion por tuma contacto cu Departamento di Enseñansa, seccion Inspeccion di Enseñansa.


c: text/html

text:
Diabierna ultimo Kiwanis Club of Palm Beach hunto cu sr. Danilo de
Freytas, Sales Manager di KLM pa Dutch Caribbean, a entrega e doorprize di KLM
ganá recien na e Kiwanis Carnaval Masquerade Party.
Manera ta custumber pa varios aña, KLM ta contribui na Carnaval
Masquerade Party pa medio di un premio cu ta ensera un round trip pa dos
persona di Aruba pa Amsterdam.
Kiwanis Club of Palm Beach ta masha agradecido mes na KLM cu ta contribui
na comunidad dor di yuda cu e doorprize pa haci e fiesta aki aun mas grandi.
E ganadora di e doorprize di e aña aki a resulta den nomber di sra.
Natasja Gomez. KLM y Kiwanis Club di Palm Beach ta desea sra. Gomez y su esposo
un biahe placentero y pa disfruta di e roundtrip pa Amsterdam.
Riba e potret adhunto por mira e feliz ganadornan hunto cu sr. de
Freitas, kende a otroga e premio.
Sr. de Freytas a indica cu ta un orguyo pa KLM pa otroga e premio aki y
asina aporta na un evento pa recauda fondo caritativo y di e forma aki duna
sosten na nos comunidad y especialmente muchanan den nescesidad.
Sra. Natasja Gomez di su banda a
expresa palabranan di gratitud na KLM p’e bunita gesto aki.

robotstxt: allowed

filter: keep


text:
Departamento di Salud Publico, ta haci un suplica na tur persona cu ta bende cuminda y/of bebida pa tene cuenta cu e siguiente puntonan:
• Manera ta prescribi den ley di Personeelsbesluit warenverordening: tur persona cu ta bende cuminda y/of alcohol mester tin nan carnet di Certificado di Salud ( “Gezondheidsverklaring”) na ordo.
E carnet di Certificado di Salud mester ta vigente y visibel pa e controladornan di Departamento di Salud;
• No ta acepta recibo como reemplasante di e carnet di Certificado di Salud (“Gezondheidsverklaring”);
• Mester cumpli cu tur regla di higiena manera:
– limpiesa;
– separación di alimento;
– tur alimento mester ta bon cushina;
– uzo di temperatura cu e alimento mester cumpli cune;
– uzo di awa y alimento liber di peliger;
Durante inspeccion si acaso no cumpli cu e rekisitonan menciona Departamento di Salud Publico lo aplica sancion si ta necesario. Esnan cu mester aplica of renoba nan carnet di Certificado di Salud mester hasi un cita online via e siguiente site: www.dvg.aw
Pa mas informacion por tuma contacto libremente cu seccion di Inspeccion di Alimento y Hygiena di Departamento di Salud na telefon 5224273 / 5224274 / 5224275 / 5224279 of via email: dwh@dvg.aw


text:
Tempo: Awe anochi: parcialmente nubla cu un awacero breve den marduga y mayan: parcialmente nubla cu algun awacero breve
temperatura maximo 31 grado celsius, temperatura minimo 25 grado celsius indice di calor (heat index) den y rond di oranan di merdia: 32 pa 38 grado celsius uv index: 12
bahada di solo : 6:31 pm, subida di solo : 6:29 am.
biento: zwak te modera for di direccionan entre oost te zuidoost; forsa 2 te 4 (7 te 30 km/ora, 4 te 16 nudo). Temporalmente variable; forsa 1 (1 te 6 km/ora, 1 te 3 nudo)
situacion general di tempo pa proximo 24 ora: un disturbio na diferente nivel di atmosfera
ta move poco. e sistema aki lo activa zona di convergencia intertropical durante proximo
24 ora, cual lo sigui induci bastante humedad y inestabilidad den region local. temporalmente
hopi nubia lo sigui desaroya y produci localmente algun awacero cu tambe chance pa lamper cu strena. Localmente awacero por ta modera te pisa y causa molester.
condicionan maritimo/ estado di lama: na partinan protehe di costa: leve na partinan zuid: modera na partinan oost te noordwest di costa: modera
aviso/ alerta: Ta sugeri operadornan di boto chikito pa no aventura den areanan cu awacero y lamper cu strena.
fenomenonan special: ningun
tempo tropical significante:
1. horcan ian tabata situa na 90 km oost- noordoost di charleston, north carolina, moviendo noord cu 24 km/ora. ian no ta di importacia pa region local.
2. un ola tropical entre costa africano y islanan cabo verde tin un chance medio grandi durante proximo 5 dia pa sigui desaroya y bira un ciclon tropical.
potencial di awacero pa proximo 24 ora: 3 te 15 mm; localmente esaki por varia.
registracion di temperatura (grado celsius) y awacero (mm) den ultimo 24 ora (8’am pa 8’am):
airport : max 31 / min 24 / 10.6 mm
westpunt: max 31 / min 25 / 15.2 mm
sta rosa: max 31 / min 25 / 13.5 mm
pronostico di tempo pa proximo 3 dianan:
parcialmente nubla cu un awacero breve. biento lo ta for di direccion oost te oost-zuidoost modera te basta fuerte; temperatura (grado celsius) max / min lo ta: 33 / 26


text:
All posts tagged "Futbol Aruba"
-
Division Honor/ 12 months ago
Siman 7 – Dakota ta sigui ‘lider riba tabla’, e bataya pa top cuater y decenso a intensifica, pero, mara faha, e ‘Clasico’ ta na caminda
Siman 7 – un resumen Un siman cu a produci un total di 27 gol den 5 partido, e tabla di...
-
Copa Betico Croes/ 2 years ago
RCA t’e poderoso campeon di Copa Betico Croes 2021, e club di Solito no por stop di gana titulo
E wega final di Copa Betico 2021 entre e actual campeon, e Tricolornan di Solito RCA y e Speransa Berde di...
-
Futbol Aruba/ 2 years ago
Maricarmen boluntario pa UEFA Euro 2020
E siman aki a drenta e grato noticia cu un di nos colaboradornan di Futbol Aruba. Futbolista i boluntario di SV...
-
Division Honor/ 3 years ago
Nominadonan di “Golden Glove”, premio pa miho portero di Division Honor
E premio pa e mihor portero di Division Honor pa e campeonato 2018-2019 lo wordo otorga dia 25 di Augustus benidero...
-
Division Honor/ 3 years ago
FutbolAruba y AVB a presenta e nominadonan pa Ballon D’Or
E nominadonan pa Ballon D’Or pa e campeonato 2018-2019 a wordo anuncia. E evenemento grandi aki lo tuma lugar dia 25...


text:
ORANJESTAD (AAN): E alerta di Minister di Salud di Francia, Olivier Veran, kende a asegura cu bebe ibuprofen y otro remedinan anti-inflamatorio, manera cortisone, por empeora infeccion causa pa coronavirus. E informacion no a tarda den yega den medionan di comunicacion y social.
Veran a bisa cu si hende tin keintura pa bebe paracetamol. Si ya nan a tuma remedinan anti-inflamatorio of tin duda, consulta docter.
Ibuprofen, bendi bao e nomber y varios nomber comercial (manera Advil y Nurofen), ta parti di famia di remedinan anti-inflamatorio no steroid (AINE), remedinan cu por empeora infeccionnan ya existente, cu complicacionnan grandi.
Varios docter a menciona casonan di pashent cu Covid-19 y sin comorbilidad, cu ta den estado grave despues di bebe ibuprofen pa keintura.
Pa e motibo aki, AINE ya no ta worde bendi den boticanan Frances desde 15 di Januari, despues di un advertencia di Agencia Nacional pa Seguridad di Remedi y Productonan di Salud.
Pero, segun Agencia Spaño di Remedi y Productonan Sanitario (Aemps), no tin ningun dato actualmente cu ta confirma empeoramento di e infeccion pa COVID-19 cu ibuprofen of otro anti-inflamatorio.


text:
Den tur partido tin diferencia di opinion y lamentablemente den e caso aki Accion21 y e trescandidatonan en cuestion no por a yega na un acuerdo pa resovle dicho diferencia.Consecuentemente Sr. Figaroa, Sra. Lejuez y Sr. Soto Garcia a tuma e decision pa no siguiforma parti di nos partido.
Nos ta desea Sra. Lejuez , Sr. Figaroa y Sr. Soto Garcia tur clase di exito den nan carerapolitico.Aun, e defamacion y acusacion falso contra nos partido ta di lamenta.E prome punto pa aclarea ta cu e partido y tambe otro miembronan di e equipo di Accion21 atuma contacto cu Sr. Figaroa varios biaha durante varios dia pa dialoga tocante un ciertoacusacion.
Despues di no a ricibi confirmacion pa un dia y tempo pa dialoga, no a keda nosnada otro di postpone su participacion den e “millenial debate” como consecuencia di eacusacion serio aki pa salvaguardia e integridad di e debate.
Aparte di esaki, e motibo pa firma un acuerdo confidencial ta pa proteha e bienestar di e partidoy pa cada candidato sinti nan mes liber pa expresa sintimiento y opinion na esnan interno,tambe pa proteha e posibel plan y descusionnan dentro di partido.
E segundo punto di atencion ta e echo di statuto. Accion21 a tuma varios medida pa cos canasegun ley. Un abogado cu ta conoce su materia y tin hopi aña di experencia a lesa nos statuto ye interpretacion ta como lo siguiente: Tin e oportunidad pa keda miembro di nos directiva comocandidato, sinembargo na e momento di tuma posicion den gobierno mester retira di e directiva.
Pa es motibo nos como partido a nombra dos miembro nobo di directiva dialuna y Sr. Miguel Mansur lo retira prome cu huramenta.Nos di Accion21 ta kere firmamente den liderazgo y no atake personal. E sosedido aki talamentablemente un indicator di e echo cu kisas nos principionan no tabata riba mesun liña cutur miembro di partido for di inicio.
Accion21 ta un partido y un team cu ta para pa traha hunto ynos 11 candidatonan ta hopi orguyoso di sigui bai dilanti. Exigencianan pa benificio personal,kiernan y agenda personal, no tin luga den politica nobo.Accion 21 ta un partido nobo cu ta sigui crece, desarroya y ta para fuertemente pa nos vision,mision y plan di partido presenta pa e mehoracion di Aruba trahando hunto y pa nos pueblo.
E union di nos partido ta locual lo trece nos na nos metanan. Union di nos partido y e confiansadi pueblo a yuda nos yega na parlamento pa asina trec’e cambio manera ta describi den nosplan di partido.Accion21 ta uni y ta cla pa sigui dilanti.
Nos lo semper opta pa mantene nos integridad, balor yprincipionan, y e plan di partido cu nos votador y siguidornan a kere aden.Nos como un partido ta kere firmemente den nos lider Sr. Miguel Mansur y tambe nosvotadornan.
Hunto nos lo surpasa tur obstaculo y sigui dilanti. Trahando duro pa nos pueblo ytur esnan cu a deposita nan confiansa den nos.Un bes mas nos kier gradici pueblo di Aruba pa e confiansa den nos partido, y nos ta sigui wakpa’dilanti pa salvaguardia e bienestar di nos pais.


text:
Magaly Arends ta duna di conoce cu aña pasa a logra di yuda 300 mucha pa obtene nan articulo di scol. E aña aki lo yega na un 500 di mucha. Aña pasa tabatin opcion di adopta un mucha pa 150 florin cu ta cubri pa dos uniform, keds, tas y articulo di scol.
E aña aki lo tin 4 location: Yanti, Grind Coffee House, Dyon Center & Impex Seroe Blanco. “Oficialmente nos kier anuncia cu nos campaña di Back 2 School a cuminsa awe. Yuda nos pa nos por yuda nos muchanan.”
Tambe nan tin nan cuenta di banco pa tur hende cu kier haci donacion, nan ta compronde cu e situacion no ta uno facil pero si kier duna algo pa por yuda mas mucha cu ta posibel. Si ta posibel pa por yega mas di 500 mucha, nan ta haci’e, cualkier cos chikito por yuda cune.
Por contact riba Facebook pa por haya e formulario pa por yena cua ta e mucha cu mester ayudo. Nan ta pidi pa no yena e nomber di un mucha dos pa motibo cu por stroba otro mucha y e trabou ta bira mas dificil. “Yena e nomber un biaha so y duna otro mucha chens. Tambe yena e info di size di e mucha, scol di mucha y size di uniform corecto na mivoztabovoz@gmail.com tambe ta pidi pa si yena e formulario aki pa no bay otro fundacion, pa asina otro mucha tambe por haya ayudo di e otro fundacion, no stroba otro.


text:
ORANJESTAD- 9 september 2021. Segun resumen di awe 68 persona a recupera y un total di 35 caso nobo di COVID-19 a keda registra cual 3 ta no-residente y 32 ta residente. E cifranan aki ta representa un 'Positivity rate' bou di nos residentenan di 14%. E cantidad di casonan activo di COVID-19 pa awe ta 444 y cantidad di fayecidonan relaciona cu COVID-19 a aumenta na 154 cu morto di 1 residente. Forsa na famia di e fayecidonan. Datos ta ilustra casonan nobo di COVID cu un average semanal di 38 caso pa dia y un averahe di 'positivity rate' semanal di 19% pa dia.
Actualmente na Aruba tin 31 persona interna debi na COVID di cual 10 ta den ICU y 21 riba piso general y na Colombia tin actualmente 24 persona den Cuido Intensivo.
DATOS;
For di comienso di juli cu DELTA a haci su introduccion na Aruba por observa cu lamentablemente 46 persona a perde e bataya contra e virus di COVID-19 di cual 7 tawata vacuna y 39 no tawata vacuna. Den e graficonan adhunto di awe por observa e cantidad di fayecidonan y nan respectivo edad na momento di nan morto desde comienso di juli 2021.


text:
Eksitoso partisipashon di delegashon di Kòrsou enkabesá pa Minister Hato na Asamblea General di ICPO-INTERPOL
Minister Hato huntu ku su delegashon a realisá un eksitoso partisipashon na e Asamblea General di ICPO-INTERPOL. Manera ya ta konosí e asamblea general a tuma lugá di djamars 18 di òktober pa djabiėrnė 21 di òktober 2022 na New Delhi, India.
Den e seshonnan plenario durante e kuater (4) dianan di e kongreso a trata un total di 14 resolushon di kual Kòrsou a sostené diesdos (12). E resolushonnan por gran parti tin di haber ku fortifikashon di e Nashonal Sentral Bureau (NCB) di paisnan miembro den nan lucha kontra di kriminalidat ku ta krusa frontera, e plataforma di i-familia i un resolushon kontra di abusu seksual di mucha mediante medionan virtual.
Banda di partisipá na e seshonnan plenario Minister Hato a probechá di hiba vários bilateral ku paisnan den nos region ku tambe ta eksperiensiando retonan similar ku nos p’asina eksplorá posibilidatnan pa kolaborá riba temanan di seguridat. Den e kuadro aki Minister Hato a sostené bilateral ku delegashon di Colombia, Costa Rica, Sürnam, Republika Dominikana I Venezuela.
Mirando e echo ku Colombia ta hopi avansá den tantu e area preventivo komo investigativo di krímen ku ta lantando kabes (emerging crimes) i den kuadro di ampliashon di kooperashon polisial, Minister Hato a logra yega na palabrashon konkreto ku Colombia pa risibí entre otro training riba e tereno di ‘’cybercrime’’ pero tambe pa interkambiá ‘best practices’ riba temanan manera trato di ser humano. E intenshon ta pa formalisá e palabarashonnan aki por eskrito riba termino korto.
Despues di e intervenshon di Kòrsou riba e segundo dia, Minister Hato den e seshon plenario durante e di tres dia den kual a trata e tema “changing cyberthreat landscape: an eco-system approach to countering and combating cybercrime” tabatin un intervenshon riba e tema di cybercrime. Den kuadro di esaki Minister Hato a mustra riba e vulnerabilidat di espesialmente ‘SIDS’ (Small Island Development States) pa ku menasanan ku e tipo di krímen aki ta konstituí pa paisnan en general i SIDS, den kua Kòrsou, en partikular, i a puntra kon konkretamente INTERPOL por sostené SIDS den e problematika aki. Minister Hato tabatin e honor tambe pa sera konosí tantu e direktor di INTERPOL, sr. Ahmed Naser Al-Raisi komo e sekretario general di INTERPOL sr. Jürgen Stock.
Kòrsou por wak bèk riba un partisipashon hopi aktivo di e delegashon sakando kara di nos pais Kòrsou aya na New Delhi, India. E siguiente Asamblea General di INTERPOL lo tuma lugá na Oustria den 2023 kaminda INTERPOL a wòrdu establesé den 1923.


text:
Museo Arqueologico Nacional Aruba (MANA) lo ta habri pa comunidad dia 18 di maart entre 10’or di mainta pa 2’or di atardi. MANA ta sumamente honra di por ta anfitrion di un exposicion di pintura riba canvas y obra di man di Club Kibrahacha riba nos dia nacional y asina promove e balor grandi cu nos grandinan tin pa nos pais.
Como atraccion special Club Kibrahacha lo tin presentacion di 6 caha di orgel. Pa nos muchanan Club Kibrahacha ta ofrece un ‘kids corner’ y lo bende algun cos dushi tipico. Chichi Snack lo ta presente cu cuminda crioyo.
E exposicion permanente y e exposicion temporario ‘’Caribbean Ties’’ den MANA lo ta habri. Fundacion 1403 tambe lo ta presente pa bende e publicacion cientifico “The Archaeology of Aruba; The Pictographs and Petroglyphs of Aruba”.Tur organisacion envolvi ta invita un y tur pa disfruta y celebra nos Dia Nacional di Himno y Bandera na MANA. Entrada ta gratis. MANA ta situa na Schelpstraat 42, patras di Kong Hing Supermarket den Havenstraat. Keda pendiente pa mas informacion.


text:
Loke ta duna bida Ta Spiritu di Dios, naturalesa humano no por juda ku nada. E palabranan ku Ami a papia ku boso ta bini di Spiritu di Dios i nan ta duna bida..
Huan 6:63
Conbay Dushi? Contento di mirabo….
Omachi
El a biba un bon bida y Dios a recompense cu un bon morto. Cu un curason kibra pero pa semper agredecido pa e amor incondiconal cu el a brinda nos, sin dje nos no lo ta ken nos ta awe, nos ta participa e fayecimento di nos mama, nos wela, nos bisawela, suegra, nos pepe, nos bon bisiña y ultimo di su tribu na e bunita edad di 97 aña;
Sra. Guillermina Maria Maduro-Frank
Cariñosamente yama ‘Mina’ of ‘Omachi’
Viuda di Sr. Bernard Maduro conoci como Benny Kipashi
*29 mei 1925 – †12 november 2022
Na nomber di su:
Yiunan:
Ingrid y Iwan Raghunath den feliz memoria
Esther y John Valkenburg
Nietanan:
Genevieve y Caesar Lampe
Kaveri Raghunath y Jorrick Briesen
Garienne Cham
Bisanieta(o):
Chloë Lampe y Marvick Kranwinkel na Canada
Vaughn Lampe
Manera Yiu:
Vico Albertsz, Theo Zievinger y Gary Cham
Su ayudantenan cu semper a trate cu cariño:
Noemi, Chachi, Charity, Teresa, Marlen y yuinan, Iraida y Joe
Bon bisiñanan:
Famia Kelly, famia Sambo, famia Albertsz, famia Martha y famia Tromp
Famia: Kelly, famia Sambo, famia Albertsz, famia Martha y famia Tromp
Su ihanan, subrina(o)nan y demas famia: Frank, Maduro, Raghunath, Valkenburg, Lampe, Cham, Zievinger, Figaroa, Orman, Pietersz, Martha, Tromp, Albertsz, Kelly, Sambo, Quandus
Un palabra di special gradicimento ta bai pa Dr. Joaquin van Trigt pa su cuido y atencion excepcional.
Danki na Wit Gele Kruis pa e cuido otorga y na tur esnan cu a demostra nan cariño pa Omachi.
Ta invita demas famia, bisiña, amigo- y conocirnan pa e acto di despedida cual lo tuma lugar Diabierna 18 di November 2022 for di 9’or pa 11’or di mainta na Aurora Funeral Home. Despues nos lo compaña Omachi pa Santana Catolico na Noord.
Nos disculpa si den nos tristesa nos por a lubida di menciona un of otro famia.
Envez di flor y krans, un donacion na Stichting Wit Gele Kruis lo ta hopi aprecia. Lo ta bai tin un box disponibel. Di antemano danki pa esaki.
Nos ta lamenta cu no ta ricibi bishita di condolencia na cas despues di entiero.


text:
Su Mahestad Rey Willem-Alexander a otorga e derecho di hiba e predicado Real (predicaat Koninklijk) na e empresa Arubiano, Aruba Aloe Balm N.V. Ta prome biaha desde introduccion di e predicado Real door di Rey Willem I na 1815 cu a otorga e predicado na un organisacion den e parti Caribense di Reino Hulandes. Awe Gobernador di Aruba, Su Excelencia Alfonso Boekhoudt, a haci entrega di e Certificado (Oorkonde) y Disposicion Real (Koninklijke Beschikking) relaciona cu e predicado, na e propietarionan di Aruba Aloe Balm N.V.
E predicado Real ta un condecoracion cu por wordo otorga na asociacion-, fundacion-, instituto- of empresanan grandi. E ta encera cu e organisacion por agrega e predicado Real na su nomber y cu por inclui e Corona Real den su logo. E ta simbolisa respet, aprecio y confiansa di Su Mahestad pa e organisacion cu ta ricibi’e. E criterionan pa otorgamento di e predicado Real na e islanan Caribense ta igual cu na Hulanda. E organisacion por ehempel mester tin un importancia nacional y e mester existi por lo menos 100 aña.
E entrega oficial di e Certificado (Oorkonde) y di e Decreto Real (Koninklijke Beschikking) a tuma luga den Ballroom di Hilton Aruba Caribbean. Despues di un discurso di Gobernador di Aruba, a desvela y haci entrega di e Certificado y Decreto na e propietarionan di Aruba Aloe. Dos director di Aruba Aloe, Remko van der Veldt y Jacobus Veel seguidamente a firma e clausulanan relata na e predicado Real, den cua ta inclui entre otro e obligacionnan encuanto e derecho di por hiba e predicado. Louis A. Posner (accionista) y Remko van der Veldt a gradici Gobernador di Aruba como representante di Rey Willem-Alexander, pa otorgamento di e derecho pa hiba e predicado Real. Den nan discurso a elabora tambe riba establecimento di e organisacion, e desaroyonan di Aruba Aloe y unda e empresa ta para awor.
Pa Aruba ta un gran honor cu un empresa di Aruba, como prome di e islanan Caribense den Reino, a ricibi otorgacion pa hiba e predicado Real. Gobernador di Aruba ta felicita Aruba Aloe Balm NV cu e otorgamento special aki.
Prome otorgamento predicado Real den e parti Caribense di Reino Hulandes
Su Mahestad Rey Willem-Alexander a otorga e derecho di hiba e predicado Real (predicaat Koninklijk) na e empresa Arubiano, Aruba Aloe Balm N.V. Ta prome biaha desde introduccion di e predicado Real door di Rey Willem I na 1815 cu a otorga e predicado na un organisacion den e parti Caribense di Reino Hulandes. Awe Gobernador di Aruba, Su Excelencia Alfonso Boekhoudt, a haci entrega di e Certificado (Oorkonde) y Disposicion Real (Koninklijke Beschikking) relaciona cu e predicado, na e propietarionan di Aruba Aloe Balm N.V.


text:
Willemstad – Resientemente e grupo di trabou ku ta konsistí di kolaboradónan di Ministerio di GMN i di Departamentu Hurídiko (WJZ) a tene un seshon di informashon relashoná ku lei ku ta regardá kalidat di airu.
SDKK Ta Bai Enfoká Mas Riba Resosialisashon
WILLEMSTAD – Minister di Hustisia, mr. Shalten Hato, a hasi resientemente dos (2) bishita di trabou na prizòn i a ekspresá su apresio pa e labor ku e trahadónan di SDKK ta ehersé diariamente bou di kondishonnan no optimal.
Mr. G.C.C. Lewin Beëdigd Als Lid Van Het Gemeenschappelijk Hof Van Justitie
WILLEMSTAD – Op dinsdag 26 juli is mr. G.C.C. Lewin beëdigd als lid van het Gemeenschappelijk Hof van Justitie van Aruba, Curaçao, Sint Maarten en Bonaire, Sint Eustatius en Saba.
Landsverordening Beginselen Gevangeniswezen Ta Bira Otro Proyekto Di Kambio Di Lei Importante Presenta I Entrega Pa Mfk
Postul’é, É Meresé Un Kondekorashon Real
WILLEMSTAD – Tur aña di nobo un grupo den nos komunidat ta risibí rekonosementu di rango haltu, kual ta un kondekorashon Real.
A Kumpli 1 Aña Di Nos Sédula Den Forma Nobo
Willemstad – Awe, 26 di yüli 2022, ta nèt un aña ku Kòrsou a introdusí ofisialmente e karchi di identifikashon nobo, mihó konosí komo Sédula.
Mester Bini Solushon Pa Funshonamentu Di Ministerio Di Desaroyo Sosial
WILLEMSTAD - Pa basta tempu kaba tin un situashon na e edifisio di WTC kaminda e ministerio di Desaroyo Sosial, Labor i Bienestar (DSLB) ta ubiká. E situashon a trese kuné ku tur empleado ta na kas aktualmente i no por funshoná.


text:
Scol Basico Dornasol ta un cluster 4 school (e unico na Aruba) cu a habri su portanan dia 4 di september 2017. Aki ta duna muchanan cu tin mester di enseñansa special nan oportunidad pa desaroya segun nan condicion. Ta duna guia na muchanan cu tin un of otro problema psikiatrico manera ADHD, autismo y hopi mas. Tambe problema cu conducta severo y problema social emocional ta haña su atencion.
Alumno cu drenta SBD ta alumno cu un inteligencia promedio te cu i teligencia halto. Actualmente SBD tin 45 alumno y ta consisti di 6 klas. (kleuter klas – klas 1 te cu 5). Klasnan na SBD no por consisti di mas cu 8 alumno.Pa e proximo aña escolar 2020-2021 lo bin acerca klas 6 y un kleuter llas mas. Asina Scol Basico Dornasol ta bira un scol basico completo.
(preparatorio y basico).E aña aki Aruba Black Tie Foundation a bolbe honra SBD cu e “Black Tie Dinner & Ball” cual ta crea oportunidad pa e scol por logra su meta cual ta un bus pa transporta nan muchanan. E bus aki lo sirbi pa transporta e alumnonan entre otro pa nan haya zwemles y tambe pa luganan na Aruba cu lo trece contexto di e lesnan cu ta ser brinda.Aruba Black Tie Foundation ta sostene Scol Basico Dornasol den e meta aki recaudando fondo pa medio di “Black Tie Dinner & Ball”. “Black Tie Dinner & Ball” ta tuma luga diasabra 12 di September 2020 na Renaissance Convention Center di 7.00 pm pa 3.00 am. Entrada ta AFL. 175,- pa persona. E ta inclui Gala Dinner Buffet y un fiesta bailabel cu 3 banda y un DJ.
Banda invita e aña aki ta X-static Band cu lo brinda animacion formando linea cu Robert Jeandor y su Solo Banda Show, D’licious y DJ Randy cu Metropolis. “Black Tie Dinner & Ball” ta reconoci pa su taxi dancersnan cual henter anochi ta disponibel pa baila cu e publico femenino.Pa mas informacion por tuma contacto cu:
Sharine Geerman: 5934249
Rosy Abreu-Vasco: 5926435
Jurney Silonero: 5681427
Anabella Campbell: 5620013


text:
Ta bon pa nos tur recorda cu e palabra “incurabel” no ta mas grandi cu e poder di Dios. Pasobra esey ta palabra di hende of caminda ciencia medico no ta mira un salida pa un malesa, nan ta declara cu esey ta incurabel. Pero locual ta “incurabel” pa hende, nos Dios tin tur poder pa sana.
Nos no mester tin miedo di papia ora nos tin fe den Dios pasobra no tin nada cu ta imposibel pa Dios. Salmo 107:19+20 ta para skirbi: E ora ey nan a sclama na Señor den nan angustia y El a salba nan for di nan afliccionnan.
El a manda su palabra y a cura nan, y a libra nan for di nan destruccion nan. Jeremias 32:27 ta para skirbi: Mira Ami ta Señor e Dios di tur carni acaso tin algo cu ta mucho dificil pa Mi.
Hesus a cura tur tipo di malesa cu hende por a bini cu ne su dilanti y nunca Hesus a bisa esaki si ta incurabel, al contrario Hesus ta nos sanado.
E muhe cu problema di fluho di sanger pa 12 aña , a tende, a kere, a mishi cu e zom di bisti, y inmediatamente e bashamento di sanger a stop. Hesus a bis’e bo fe a sana bo (salba bo) (Marco 5:25-31).
Bartimeo un homber ciego a tende di Hesus, a yama riba e nomber di Hesus, Hesus a scuch’e y a manda yam’e y e a wordo sana (Marco 10:46-52).
Hairo su yiu tabata malo muriendo, e a bay cerca Hesus pidi Hesus pa bay su cas y Hesus a bay cas di Hairo y a sana su yiu (Marco 5:21-43).
E leproso a yega dilanti di Hesus, a buig y bisa Señor si bo kier bo por haci mi bira limpi. Hesus a rek su man y mishi cu e homber bisando Mi kier, Sea limpi, y mesora el a keda limpi di su lepra (Mateo 8:3).
Isaias capitulo 53:4+5 ta bisa: Siguramente E mes a carga nos enfermedadnan y a carga nos tristesa, toch nos mes a consider’E golpia, suta pa Dios y afligi.
Ma e tabata trapasa pa nos trangreshonnan, El a wordo golpia pa nos inikidadnan, e castigo cu a trece pas pa nos tabata riba dje y pa medio di su herida nos ta cura.
Pa medio di e splicacion aki nos mester compronde cu Cristo Hesus a tuma nos carganan, y nos enfermedadnan riba dje y si nos kere den dje nos lo ta sana.
Den Juan 11:40 Hesus a bisa Marta: Mi no a bisa bo cu si bo kere lo bo mira e gloria di Dios. Esey Hesus a bisa prome cu el a lanta Lazaro for di morto, pa demostra e soberania di Dios den tur cos. Hopi hende ta malo y ta pasando momento dificil. Pero nos t’ey pa curasha tur hende cu ta malo pasando den momento dificil, pa nan corda cu Dios hamas ta laga e husto desampara.
Den e palabra di Dios tin sanacion, tin liberacion, tin gracia y tin fabor di Dios, tin tur locual cu nos mester. Hende mester kere y acepta den nan curason cu pa Dios nada ta imposibel.
Mescos cu Hesus por a sana hopi enfermo E por sana abo tambe pasobra pa Dios no tin distincion di persona, y tur cos ta posibel pa esun cu ta kere.
Si bo tende e palabra di Dios y kere den Dios lo bo ta sana.
Pastoor Marcel Balootje


text:
Riba dialuna 24 di mei Gobernador di Aruba, S.E. Alfonso Boekhoudt, a huramenta señora Saskia de Vries como Fiscal Mayor na Ministerio Publico Aruba.
E ceremonia di huramentacion a tuma luga na Cas Ceremonial di Gobernador, den presencia di Minister demisionario Bikker (Husticia, Seguridad y Integracion) y señor Bote ter Steege, Procurador General na Ministerio Publico Aruba.Señora de Vries ta den su funcion nobo for di 1 di mei 2021.
Durante e proximo tres añanan e lo aplica su conocemento y experencia amplio na Aruba, cual el a adkiri den su funcionnan anterior na Hulanda, Corsou y ultimamente na Sarajevo.
Potret: © Kabinet Gouverneur Aruba


text:
KRALENDIJK – Sentenar di hende den e munisipio Boneiru a subi kaya kontra e maneho di gabinete na Den Haag. Motibu pa e demonstrashon ta e oumento di pobresa, pero tambe e ‘trato desigual’ di polítika di Den Haag.
Habitante den nan bida diario ta ripará ku na e munisipio Boneiru ta trata nan diferente di habitante den e munisipionan na otro banda di oséano. Por ehèmpel, no ta eksistí kompensashon pa desempleo na e tres munisipionan karibense. Tur otro kompensashon ta hopi mas abou, miéntras ku kosto di bida ta hopi mas haltu den Karibe.
Algun relato personal ku habitante ta kompartí ku Ret Karibense atrobe ta doloroso. Pa por kome tin hende asta a pone un trampa pa para den nan kurá òf nan mester para na waf ta piska te anochi lat.
E organisashon sentralisadó boneriano pa e sindikatonan USIBO a organisá e marcha di protesta. Ta kalkulá ku un 600 demonstradó a kana di e ofisina di e sindikato bai Parke Wilhelmina na Kralendijk. “Despues di 12 aña di desigualdat awor ta pueblo ta na palabra”, Norman ‘Nòchi’ Willem di USIBO ta bisa.
Diferensiashon òf diskriminashon?
Boneiru for di 10 di òktober 2010 ta un ‘munisipio ekstraordinario’ di Hulanda. Mirando e grandura, e distansha i e kultura di e isla, a palabra ku tin bia ta desviá di e munisipionan oropeo di Hulanda. E kondishon tabata sí ku semper esaki lo tabata na benefisio di e boneriano.
Segun hopi habitante, for di Den Haag ta diskriminá i na e isla ta pusha nan mas leu den pobresa. Na Boneiru e penshun di behes (aov) no ta igual na e aow na Hulanda. E kompensashon di ònderstant (bijstandsuitkering na Hulanda) ta 52 porshento di e suèldu mínimo, miéntras ku na Hulanda esaki ta 70 porshento. E suèldu mínimo no ta igual, es ku ta gana e suèldu mínimo mester di un di dos òf asta di tres djap aserka.
‘Kambio di ambiente na e isla’
“Espesialmente e último tres simannan bo ta tende hopi den media boneriano tokante e manifestashon”, koresponsal Nathaly Evertsz ta konta. “USIBO tambe ta avisá for di febrüari pa demonstrashon, pasobra nan ta haña ku no tin fin pa akshon konkreto bini for di Den Haag. Bo tabata mira hende di tur gremio ta kana, tambe hende di diferente preferensia polítiko. E último aki tambe ta remarkabel pa Boneiru.”
“Kasi tur boneriano tin famia ku ta lucha den pobresa i ku ta den un situashon sin perspektiva. Tin basta rapòrt kaba tokante e situashon doloroso aki. Pero awor sí nan a fada ku Den Haag ta keda bisa: warda poko no, nos ta trahando riba dje pa baha e gastunan. E ambiente na e isla ta kambiando.
‘Mensahe bon kla na gabinete’
Pa e sindikato USIBO awor a papia basta tokante e desigualdat na Boneiru. “Ku esaki Boneiru ta manda un mensahe kla pa e gabinete Rutte. Nos no ta aseptá esaki mas”, Mavis Abrahams ta bisa. E ta presidente di USIBO.
Segun Abrahams ta e gruponan vulnerabel na e isla ku ya pa añanan largu ta perhudiká. “Pa un grupo grandi di boneriano kontinuamente ta un lucha pa sobreviví. No tin ni sikiera supsidio di hür pa kas privá. Pa e motibu aki diferente hende ta biba huntu den un kas pa kompartí e gastunan. Hopi bia esaki ta kousa di violensia relashonal.”
Situashon ku ta hasi doló
“Tur kos ta muchu karu i e sèn no ta yega. Mi ta biba na un kunuku. Den siman ta kuminda di bleki so mi ta kome i den wikènt karni òf galiña. Asina mi ta lora”, e boneriano di sesentiseis aña di edat Mario ta bisa.
Otro hende tabata presente pa demonstrá nan solidaridat. “Mi ta kana pa motibu di solidaridat. Mi ta mira ku e situashon ta dal e gruponan di pueblo di mas pober di mas duru”, un señora hulandes oropeo ta bisa.
“Mi mester a tuma un di dos trabou sino mi no ta alkansá”, Martha (52) ku tin 25 aña kaba ta biba na Boneiru ta konta. “MI tin añanan largu pará riba e lista di espera pa un kas di hür sosial. Mi a bai biba serka un hende pasobra mi no por paga hür mas.”
Elsie a pèrdè su trabou pa motibu di enfermedat. Di repente mi a haña mi den ònderstant. Mi ta kibrá finansieramente, emoshonalmente i físikamente”, e ta bisa. “Den un otro munisipio hulandes lo mi a haña un kompensashon pa enfermedat i yudansa.”
Sindikato ta avisá pa protesta nobo
Posiblemente lo bini mas protesta na Boneiru si no bini promesa konkreto, e sindikato ta avisá. “Nos a instalá un komishon ku ta vigilá henter e proseso. Si desviá di dje, mésora nos lo tuma akshon”, Bernard Landwier di USIBO ta bisa.
Minister Carola Schouten (Maneho di pobresa) otro siman ta bishitá e isla, kaminda lo entreg’é e manifesto tambe.
Na final di e demonstrashon USIBO di antemano a entregá e manifesto kaba na algun miembro di konseho insular i e diputadonan Den Heyer (Asuntunan Sosial) i Hennyson Thielman (Desaroyo Ekonómiko) i algun miembro di konseho di Boneiru.
Pasenshi a kaba, ambiente na Boneiru ta kambiando
Na Boneiru tantu den, i pafó di, polítika ta papia di e ambiente ku lo ta kambiando. “E pueblo ta hartá, ta basta awó. Hende ku no ta biba un bida humano pa motibu di pobresa. Esaki mester stòp awó”, Mavis Abrahams di USIBO ta bisa
“E intrankilidat na Boneiru ta kresiendo”, segun diputado Nina den Heyer (Asuntunan Sosial). “Nos ta mira esaki i henter e asuntu ta ku hende ke mira akshon rápido.” Segun e, gabinete riba sierto tereno ta pèrkurá pa progreso sí. “Pero e ta bai muchu poko poko. Bo no por laga hende warda asina largu.”
“Nos pueblo ta sufri pasobra Den Haag ta disidí ki ora ta apliká diferensiashon. Esaki lo no tabata un problema si e miembronan di Tweede Kamer (parlamento hulandes) lo tabata biba aki”, e miembro di konseho insular di PDB Clark Abraham ta bisa.


text:
Lokal
Calmes tambe a topa dede largu den Fundraising
WILLEMSTAD. Di akuerdo ku Rennox Calmes, partido Trabou pa Kòrsou a organisá 2 fundraising for di kual diferente miembro a bende.
This content is exclusive for members
Register or login to unlock this article
Lokal
Biahenan pa eksterior sin resultado pa Kòrsou ta kontinuá!
WILLEMSTAD – – Frakshon partido KEM a tuma nota ku turno a toka e biaha aki na 2 minister(señornan Javier Silvania i Ruisandro Cijntje) di gabinete Pisas 2, pa biaha pa Repúblika Dominikana.
Segun informashon suministrá pa e sekretario di Konseho di Ministernan(karta 25 di novèmber 2022 i ku a drenta parlamento ayera djaluna dia 28 di novèmber, 12.03 mèrdia), e 2(dos) ministernan ta biaha di dia 27 di novèmber te ku 4 di desèmber 2022 pa partisipá na e “XXV Conferencia de Zonas Francas Iberoamerica” di The Free Trade Zones Associations of the Americas (AZFA).
Frakshon KEM tin informashon ku e konferensha ta tuma lugá dianan 1 i 2 di desèmber na Punta Cana, Repúblika Dominikana, den e Hotèl Westin. Djarason dia 30 di novèmber tin programá un bishita na Parques Industriales de Zona Francas. Akinan a parti e gruponan den 2, unu pa shet’or di mainta i e otro pa och’or di mainta. Tarifa di entrada na e parke aki ta $ 300 pa kada miembro di AZFA.
Serka frakshon KEM e pregunta ta surgi mesora, pakiko mester a biaha tantu dia adelantá asina, pa asistí na e konferensha?
Frakshon KEM a bin komprendé, ku un delegashon amplio a realisá e biahe aki. Esaki ta nifiká atrobe gastamentu di plaka di pueblo, kaminda kantidat di hende ta pasando den temporada difísil, pa loke ta trata nan entrada!
4 tema lo ser diskutí durante e konferensha aki: 1.Teknologia/Inovashon, 2. Integrashon, 3. Sostenibilidat i 4. Resistensia.
Esakinan ta keda presentá pa señornan Mohamed al Muallem (visepresidente ehekutivo di DP World), James X Zhan(direktor divishon di invershon i empresanan di e konferensha di Nashonnan Uni tokante Komersio i Desaroyo), David Greenstein(fundadó/CEO di Wonder Brands), Antonio Novas Garcia(partner ehekutivo den kompania Mc Kinsey & Company).
Frakshon KEM ta di opinion, ku niun di e temanan ku lo wòrdu trata próksimamente, ta bai tin resultado pa pueblo di Kòrsou. Esaki , pa siguiente motibunan: 1. VISA pa bishita i kumpra den Zona Franka di Kòrsou. No tin determinashon pa realisá esaki. Tantu bal tin konektividat(aéreo) pero no tin posibilidat di/pa hasi negoshi. 2. No tin e faktornan kritiko di inovashon i teknologia nobo den Zona Franka di Kòrsou esaki ta nifiká ku no tin oumento di produktividat. 3. No tin integrashon i koperashon regional entre Zonanan Franka. Esaki ta stroba invershonnan i benta di tuma lugá. 4. E medio ambiente i e kambio klimatológiko. Mester tene kuenta, ku e kresiente prekupashon pa esakinan i pa Esaki pa e demanda kresiente pa produktonan mas sostenibel.
Frakshon KEM ta konkluí, ku partisipashon na e konferensha ariba menshoná ta di importansia. Esaki pa motibu, ku e invitashon a bini di e minister di Ekonomia i Komersio señor Victor Orlando (Ito) Bisonó, ku e 25 paisnan, ku ta forma e asosashon iberoamerika tei presente. Esakinan ta representá 700 Zona Franka, sòru pa 1 mion di trabou direkto i tin 10.200 empresa instalá den e 25 paisnan indiká. Simultáneamente mester atendé e 4 puntonan mas ariba indiká.
Frakshon KEM ta di opinion, ku NO por sigui hasi biahenan kostoso sin resultado.
Si riba tèrmino hopi kòrtiku NO eliminá e VISA, drecha e produkto pa ofresé invershonistanan i turistanan, Kòrsou ta keda dueila ku kranchi habrí.
Kòrsou su Zona Franka, si NO presentá un kambio den aserkamentu, maneho i tuma desishon, NO por kompetí ku otro Zonanan Franka den region.
Lokal
Kolegio Erasmo ta selebrá luna di buki a la Bi-ba-bèrdè
WILLEMSTAD- En konekshon ku Siman di Ban Lesa i luna di buki, Kolegio Erasmo a organisá diferente aktividat pa su alumnonan. E meta di e aktividatnan aki tabata pa animá e muchanan pa lesa i tambe alsa nan interes den buki. A habri e temporada ku Siman di Ban Lesa ku tabata mará na e tema di Bi-Ba-Bèrdè (Gi-Ga-Groen). Durante di e siman aki, diferente persona i outornan di buki, manera Richena Maduro, Denise De Jong-Rekwest i Ronny Lobo, a lesa buki pa e muchanan.
Despues di e siman di apertura, klasnan for di Yogatina (pre-eskolar) te ku grupo 8 a pone èkstra atenshon na tur loke tin di haber ku buki i kuenta. E muchanan a siña tokante di e diferente géneronan di kuenta, eskritornan i ilustradónan. Tambe nan a lesa kuenta pa otro i duna forma na e tema Bi-Ba-Bèrdè bishitando Curaçao Rif Mangrove Park pa siña tokante di e diferente sorto di pal’i mangel ku tin na Kòrsou, funshon di pal’i mangel, historia di e besindario di Ref i tokante di e flora i founa di e parke.
Pa sera e temporado, Kolegio Erasmo a invitá diferente persona konosí den nos komunidat pa bin lesa buki pa e muchanan. Entre e personanan aki tabatin nos minister president, Señor Pisas, Diannitsa Genaro, Glenda Sluis, Kate Ronald Martina Thielman, Judith Heldewier, Nihayra Leona, Bryan Goilo i Miriela Kwidama. Un tiki tokante di Kolegio Erasmo: Kolegio Erasmo un skol di fundeshi ku ta forma parti di Fundashon pa Skol Humanista na Papiamentu. Su fundeshi ta basá riba e filosofia Humanista i e ta e úniko skol na Kòrsou ku su idioma di instrukshon ta kompletamente na papiamentu. E aña aki Kolegio Erasmo ta selebrando su di 35 aña di eksistensia.
Lokal
Señora divorsiá a bai reklamá pero….. Ya Inspektor a laga paga restitushon na èks esposo
WILLEMSTAD Un korto sirkuito entrega di e aanslag definitivo riba balor di un kas di un pareha ku a divorsia a pone ku maske titulo di propiedat dje kas tabata riba nòmber dje muhé, Inspektor a duna òrdu pa paga e èks esposo e restitushon ku a paga di más na OZB tempu e pareha tabata kasá ainda.
E aanslagnan preliminar no tabata riba
Daily Nobo
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Trinta indokumentado venezolano kier a drenta Kòrsou ilegalmente
-
Lokal5 days ago
Wes a kondená asesino di beibi den barika di su mama


text:
Entrante dialuna 05 juli 2021
DVG ta cuminsa vacuna muchanan di 12 aña contra COVID-19
ORANJESTAD, Aruba –02 juli 2021: Recientemente Aruba a ricibi e aprobacion pa cuminsa ofrece e vacuna di Pfizer na muchanan cuminsando for di 12 aña. Na prome instante a informa cu lo vacuna e grupo di 12 pa 16 anja cu condicionan di salud cu ta na risico di complicacion serio si bin den contacto cu e virus. Pero debi na e efectividad y seguridad halto di e vacuna di Pfizer, Hulanda, Aruba y islanan den reino Hulandes a ricibi e autorisacion pa vacuna tur mucha sin exepcion cu e vacuna di Pfizer.
Apesar cu e virus di COVID den mayoria caso cerca mucha ta manifesta su mes cu sintoma leve, tin algun caso di muchanan cu a keda interna pa extra cuido y tin mucha cu a keda cu kehonan di salud pa tempo largo. Tambe door di vacuna mas grupo di edad den nos comunidad nos ta reduci grandemente e posibilidad pa brote di e virus bou di muchanan, cu tur e consecuencia cu esaki ta trece cu ne pa salud y desaroyo di muchanan por ehempel den educacion.
Pa un mucha entre 12 cu 16 aña ricibi e vacuna ta nesesario pa e mayor /voogd di e mucha registra y aplica pa e vacuna siguiendo e instruccionan aki:
Via Aruba Health App, traha un profile di e mucha y yena tur su datosnan.
Ora caba di traha e profile di e mucha, request e vacuna.
Pa muchanan mayor di 16 aña esaki ta suficiente.
Pa muchanan menor di 16 aña, e mayor/voogd di e mucha mester subi online riba www.dvg.aw/traha-cita y yena e file "solicita vacuna di covid-19- 12 pa 17 aña"
Si mayor/voogd di e mucha no tin acceso na internet of na e sistema digital esaki no ta problema, por registra e mucha tambe door di yama 280-0101 of por pasa personalmente na Centro Libertador Betico Croes di dialuna pa diabierna entre 8:30 cu 11:30 di mainta pa registra of por pasa na DVG su oficina na Caya Ing. Roland Lacle #4 y registra durante oranan di oficina.
Departamento di Salud Publico na e momento aki ta bezig cu e parti organisatorio pa dia 10 di juli organisa Vacunathon Youth Edition. Manera cu tin mas informacion riba esaki DVG lo informa comunidad debidamente. Riba e dia aki un mayor mester presenta cu e yiu menor dia edad pa registra y vacuna na mesun momento. Mayor cu ainda no a vacuna, por vacuna hunto cu su yiu.
Pa cualkier informacion, subi nos website www.dvg.aw of nos facebook page of por yama na 522-4200 of 280-0101.


text:
Pronóstiko di tempu pa Kòrsou i bisindario bálido te djaweps mainta 06:00 o.l., 27 di òktober 2022.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 27 di òktober 2022.
Kompilá: djárason 26 di òktober 2022, 05:00 o.l. (09:00 UTC).
Tempu: Parsialmente te hopi nublá ku algun áwaseru kompañá lokalmente pa welek i bos.
Temperatura máksimo lo alkansá 29ºC i temperatura mínimo 25ºC.
Solo ta sali 06:27 i ta baha 18:12 o.l.
Bientu: Direkshon prinsipalmente ost i suak te moderá; forsa 2 te 4 (7 te 30 km/ora, 4 te 16 nudo). Den áwaseru ráfaga posiblemente te basta fuerte; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora, un disturbio ku ta move den direkshon ost lo hasi kondishon atmosfériko mas faborabel pa desaroyo di nubianan signifikante den nos region. Algun di e nubianan aki lo trese momentunan di áwaseru kompañá ku welek i bos. Lokalmente áwaseru lo ta moderá te fuerte i por kousa molèster di awa na e sitionan di kustumber.
Kondishon di laman: Por lo general trankil ku altura di olanan entre 0.5 i 1.5 meter (2 pa 5 pia). Esakinan lo ta mas haltu den òf serka di áwaseru fuerte.
Sistemanan tropikal signifikante: Ningun.
Fenómeno spesial: Ningun.
Perspektiva te djabièrnè mainta: Hopi nublá ku algun áwaseru i posibel welek ku bos.
Meteorólogo: Abraham.
E próksimo boletin di tempu lo wòrdu publiká djárason 11:00 o.l. (15:00 UTC).


text:
KÓDIGO HEL: PREKOUSHON PA MAL TEMPU TA NA VIGOR.: Pronóstiko di tempu pa Kòrsou i bisindario bálido te djabièrnè mainta 06:00 o.l., 11 di novèmber 2022.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 11 di novèmber 2022.
Kompilá: djaweps 10 di novèmber 2022, 05:00 o.l. (09:00 UTC).
KÓDIGO HEL: PREKOUSHON PA MAL TEMPU TA NA VIGOR.
Tempu: Parsialmente te ku de bes en kuando hopi nublá ku algun áwaseru kompañá pa posibel welek i bos durante di dia.
Temperatura máksimo lo alkansá 29ºC i temperatura mínimo 24ºC.
Solo ta sali 06:31 i ta baha 18:08 o.l.
Bientu: Entre nortost ku ost i suak te moderá; forsa 2 te 3 (7 te 19 km/ora, 4 te 10 nudo). Durante di áwaseru, de bes en kuando moderá te basta fuerte den ráfaga; forsa 4 te 5 (20 te 39 km/ora, 11 te 21 nudo).
Situashon general: Durante di próksimo dianan kondishon atmosfériko ta keda faborabel pa desaroyo di nubianan signifikante riba nos region. Esaki den kombinashon ku un ola tropikal riba laman Karibe ku lo krusa nos área di ost pa wèst, lo generá áwaseru kompañá pa posibel welek i bos. Mas aleu, debí na un tera saturá, e yobidanan lo por kousa molèster di awa na sierto partinan di Kòrsou.
Kondishon di laman: Por lo general trankil ku altura di olanan entre 0.5 i 1 meter (2 pa 4 pia).
Sistemanan signifikante di wer tropikal: Orkan Nicole ta move den direkshon nortwèst riba e estado di Florida. E sistema aki no ta forma un menasa pa Kòrsou.
Fenómeno spesial: Ningun.
Perspektiva te djasabra mainta: Hopi nublá ku algun áwaseru lokal. No ta ekskluí e chèns pa welek i bos.
Meteorólogo: Vrutaal.


text:
ORANJETASD (AAN): Den historia di nos pais, semper e pueblo Arubiano a para hunto y fuerte contra cualkier situacion dificil poni nan dilanti.
Awe un biaha mas nos pueblo tin cu para firme contra di un adversidad si mas serio cu nos a yega di conoce cu ta carga e nomber di coronavirus (COVID-19). Un reto mundial cu no ta keda sin afecta nos.
Miyones di hende ta luchando contra di e virus aki tratando di minimalisa y contene su efecto den cada sociedad. “Den momentonan dificil manera esun cu nos ta pasando aden, ta corecto pa nos tur pone atencion na loke expertonan ta avisando henter comunidad, sigui nan instruccion y conseho pa asina evita expansion y contagio di e virus aki,” lider di fraccion Sr. Marlon Sneek a declara den nomber di fraccion di AVP.
For di diabierna Gobierno di Aruba a bin ta informando comunidad riba e diferente accionan cu a tuma lugar, entre otro, distanciamento social, hygiene y evita aglomeracion. Expertonan a duna hopi informacion y a informa pueblo riba medidanan di precaucion cu mester a tuma.
Esakinan ta alcansa un limite cu nunca antes nos a conoce aki na Aruba, pero cu ta medidanan sumamente necesario na e momentonan aki pa evita un escalacion di e virus aki. Por surgi situacionnan cu no ta mucho alentador riba plano laboral.
Ta reina un incertidumbre hopi grandi den sector turistico, principalmente den e mundo hotelero, cu ta e base di e pilar principal di nos economia. Empleadonan cu ta mira cambionan di cerca pero nan no sa kico futuro lo speranan. Tambe trahadornan independiente y empresanan mediano y chikito cu ta e weso di lomba di nos economia.
“Como fraccion di mas grandi den Parlamento di Aruba nos ta haci un yamado na ciudadania pa cumpli cu nos responsabilidad civil den esaki. E sacrificio cu ta worde exihi ta sin precedente pa nos bida diario: no laga pa e ta en vano,” Sr. Sneek a bisa. Fraccion di AVP ta sigui comprometi tumando contacto y dunando informacion valioso y necesario na comunidad, supervisando henter e proceso implementa pa Gobierno, caminda interes di tur hende tin cu worde tuma na cuenta.
Den e momento dificil aki, mi persona como tambe henter fraccion y partido di AVP, ta urgi un y tur pa traha hunto, pa tira bista riba otro, percura pa sigui instruccionnan pa proteccion personal y di higiena.
Ban cuida e gruponan cu ta mas vulnerabel den nos comunidad, esunnan cu tin menos proteccion y duna un man caminda cu tin mester.
Na mes momento ban carga nos responsabilidad cu seriedad: evita na plama informacionnan cu no ta corecto den comunidad, creando ainda mas panico cu ya caba nos conoce.
“Na tur esnan cu ta labora den cuido medico y orden publico: danki, forsa y perserverancia. Hunto manera semper e pueblo di Aruba a demostra, nos lo supera e contratiempo aki y nos sali miho for di dje,” lider di fraccion di AVP, Sr. Marlon Sneek, a declara.


text:
Den e edicion di revista FOCUS di e luna di september den e seccion di INBOX tin manera semper algun highlight super interesante. E pregunta si mester casa of no semper ta keda un misterio. Pa hopi hende, casamento ta e forma di mas significante di compromiso cu un persona. Pa otro e ta djis un perdemento di tempo y algo innecesario. Lesa di nuebe accion cu ta indica cu boso lo tin un relacion solido y duradero!
Si abo y bo galan ta uza apodo manera: ‘baby’, ‘amor’, ‘does’ … boso relacion ta stabiel y tin un bon futuro hunto y esaki ta segun ciencia. Lesa dicon un pareha cu ta uza ‘apodo’ tin un relacion mas stabiel segun ciencia! Ki ta e shete cosnan pa haci cu bo pareha prome cu drumi cu lo haci boso feliz? WAW… e ultimo di e 7 cosnan ta pa ta sincero. Ta bon pa sa dicon! Busca bo revista FOCUS y descubri cosnan cu kisas bo no tabata sa di bo relacion!


text:
Den cuadro di Dia Nacional di Aruba, celebracion di Himno y Bandera, scolnan na Aruba ta organisa diferente evento cu ta cay bou di un di e vaknan cu ta duna tambe. Asina por ehempel awe e musiconan Vicente Ras y Michael Lampe tabata invitado na Filomena College pa comparti cu e hobennan nan conocemento.
Michael Lampe por ehempel a comparti cu e studiantenan e uzo di tecnologia den musica, unda cu alumnonan a cera conoci cu e sistema aki pa crea y innova musica. Lampe a probecha pa comparti e experencia cu e tin den area aki como productor musical.
El a splica con por ehempel e ta haci di elementonan tradicional y a crea algo nobo, manteniendo semper historia y cultura nobo pa e generacion nobo. Lampe a splica cu el a wordo compaña e mainta aki pa e maestro Vicente Ras, kende ta un di su ehempelnan den e musica tradicional di tambu. “Vicente mes ta un bon ehempel di un persona cu tabata hopi habri pa haci algo diferente de lo tradicional cu tambu. Nos a bay hunto Hulanda pa hiba cultura y tradicion musical di Aruba mas leu.”
A presenta un proyecto nobo cu e ta trahando riba dje, cu hobennan p’asina crea e link entre balor cultural y e toke moderno di e generacion nobo. “E muchanan ta hopi contento di ta forma parti di esaki y ta hopi interesa con pa uz’e den curriculum. Den e workshopnan a constata cu tin hopi talento hubenil na Aruba.”E workshop ta forma parti di e vak di Papiamento na scol.


text:
MACUARIMA, ARUBA: E virus conoci como COVID19, esta e corona virus, a percura pa cambia nos costumber y manera di biba nos bida di forma repentino. Mundo henter a haya su mes obliga na adapta e sistema normal di biba. For di linea di Cuerpo Policial, e alto mando kende tin un stul den grupo di expertonan, ta wordo respalda pa un asina yama SGBO, cual ta para pa Staf Grootschalig en Bijzonder Optreden.
Durante e prome dianan cu e ley a bin na vigor manera (Toque de Queda), miembronan di Cuerpo Policial a haya nan mes involucra den varios disputa innecesario. Nos kier a enfatisa cu diferente incidentenan cu a tuma lugar ta uno preocupante.
“HUNTO NOS T’E SOLUCION”, ta e nomber den e proyecto. Hunto como pais nos lo tin cu pasa e momentonan dificil pa asina hunto nos por sali for di dje. Algun bario lo haya sorpresa di bo Amigo Polis. E meta principal ta pa nos por conecta hunto bek. Menos problema, mas comprension, menos rabia pero mas union. Hunto nos por surpasa e momentonan mas dificil cu nos y mundialmente ta pasando den cu ta di e virus COVID-19. E projecto aki no ta di Cuerpo Policial so. Mas bien e ta un colaboracion conhunto cu ta wordo ehecuta pa KPA, pero cu ta wordo carga completamente door di e Operationeel Team bou direccion di sr. Hermans di Bureau Rampenbestrijding. Tambe nos a ricibi ayudo voluntario. Nos ta desea di cuminsa na gradeci den nomber di Bureau Rampenbestrijding, tanto Rotary Club of Aruba y tambe Fast Delivery, pa nan colaboracion exepcional. Na momento cu a splica nan kico y con e projecto aki lo bay ta, ambos a bay di acuerdo pa duna un man sin pensa dos biaha, pasobra nan tambe ta di opinion cu, HUNTO NOS T’E SOLUCION !


text:
ORANJESTAD; Diabierna ultimo Minister Endy Croes tabata na YMCA na Dakota p’e final di basketball escolar pa scol avansa. E competencia di basketball ta un di e actividadnan cu IBISA ta organisa durante aña pa nos hobennan y siman pasa a tuma luga final den diferente disciplina. Resultado di e torneo di basketball ta lo siguiente na di tercer luga a keda Maria College, sub campeon ta Colegio Nigel Matthew y e ganado absoluto di e torneo di basketball ta San Augustin College.
Minister Endy Croes ta gradici IBISA p’e invitacion. Alabas ta felicita tur e scolnan y nos hobennan cu a participa y haci e torneo uno exitoso. Tambe e Mandatario ta gradici e mayornan cu ta apoya nan yiunan y duna nan e sosten pa por practica deporte. Pa finalisa e Minister Endy Croes a duna palabra di danki n’e ekipo di IBISA, referee y e boluntarionan cu ta traha cu amor y pasion pa deporte. IBISA y deporte den su totalidad por conta cu sosten di Ministerio di Deporte. Masha pabien n’e ekiponan ganado.


text:
ORANJESTAD - En conexion cu Dia Internacional di Aviacion Civil, 7 di december, y pa promove un cultura y conocemento di siguridad den e industria di aviacion na Aruba, Minister di Transporte, Sr. Ursell Arends hunto cu e Departamento di Aviacion Civil di Aruba (DCA), a introduci Aruba su online “Safety Occurrence Reporting” portal.
ORANJESTAD - Diaranson atardi 7 di december, riba Dia Internacional di Aviacion Civil, e compania Medwork a ricibi for di Minister di Transporte Sr. Ursell Arends, nan certificado di aprobacion. Cu esaki, Medwork a keda oficialmente certifica door di Directie Luchtvaart pa por haci keuring medico di profesionalnan di aviacion, manera pilotonan y controladornan di trafico aereo.
DEN HAAG – Pa medio di un carta, comitenan di sclavitud na Hulanda, Surnam, Aruba y Corsou a pidi gabinete Rutte pa cambia fecha di e despensa pa otro aña juli (2023) envez di otro siman. E fecha menciona di 1 juli ta recorda 150 aña cu a aboli sclavitud oficialmente. Y nan ta pensa cu e fecha ey ta e fecha miho pa e excusa cu Hulanda kier brinda na e paisnan menciona. Segun e comitenan, e fecha original pa e despensa, 19 di December 2022, no tin un nificacion special, contrario na esun di juli. Tin reunionan tumando lugar aworaki pa wak si ta logra cambia e fecha realmente of si ta mantene e fecha di 19 di December mes.
MOSCU – E basketbolista professional femenino mericano Brittney Griner a keda libera di prison ruso diahuebs, como parti di un intercambio di prisoner. Griner tabata deteni y sentencia riba cargo di traficacion di droga, comienso di e aña aki. E prisonero pa cual a intercambie, ta e traficante internacional ruso di arma Victor Bout. Siman pasa presidente mericano Joe Biden a duna e aprobacion final pa e intercambio aki. E intercambio a tuma lugar awe na Emirato Arabe Uni.
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
LIMA – Parlamento di Peru a baha su presidente Pedro Castillo diaranson atardi. Despues, trupanan di seguridad a detene e presidente. Prome cu e voto di desconfiansa, Castillo a anuncia pa desolve e Parlamento den un intento pa evita su retiro. Den un discurso televisa, e la anuncia un gobierno interino y un toke de queda y eleccion nobo. Pero tur esaki a crea aun mas critica riba dje. Vise presidente Dina Boluarte ta papia di un golpi di estado. Ta intencion pa Boluarte sigui goberna e pais awor cu a baha Castillo.


text:
Manera mayoria hende mi a keda di shòk pa mira kon un persona ta tira su kurpa for di un edifisio pa despues mi lesa su karta di suisidio. Aparentemente e a pèrdè e bataya kontra di depreshon despues di a skond’e i no a buska yudansa profeshonal. Ta di lamentá ku e situashon mester a yega asina leu i mi ta manda mi palabranan di forsa pa famia i amigunan di e defuntu.
E kaso aki ta bolbe demostrá e nesesidat pa dediká mas rekurso na salú mental, prinsipalmente durante di e pandemia aki manera mi a skibi for di aprel 2020. Mas ku tur kos, ekspertonan mester, na un manera habrí, papia i konsientisá nos poblashon tokante di salú mental. Nos ainda tin e tradishon di stigmatizá, kondená i asta yama esnan ku ta sufri di depreshon òf ansiedat, loko. Hopi di esaki tin entre otro ke ber ku loke sierto religion a imprentá te ku 30 aña pasá den hende via di por ehèmpel katisashi (paragraf 2280-83), esta ku suisidio ta un krímen grandi i un piká kontra di dios.
Ta tempu pa nos stòp ku e legado lamentabel aki i rekonosé ku entre otro desbalanse sikológiko, angustia, ekspektativanan irealistiko, biba riba nos forsa, maluso di alkohol, droga, ekskluson soshal i soledat ta afektá negativamente nos salú mental i por hiba algun di nos na suisidio.
Stigmatisashon i dramatisashon segun ekspertonan no ta yuda e kousa. Silensio tampoko. Mester trata suisidio komo un aspekto di salú públiko. Suisidio mester keda rekonosé komo un intento (desesperá) pa skapa di un sufrimentu ku a bira asina grandi ku e persona no ta mira otro manera pa haña alivio ku no ta morto. Loke tambe nos mester realisá ta ku e persona ei lo a preferá un otro alternativa. Nos no mester kondená e persona ku ta konsiderá suisidio, pero yud’é buska ayudo i haña un alternativa.
Willemstad, Kòrsou


text: KRALENDIJK – Ayera djadumingu algu despues 7’or di anochi, outoridatnan polisial i ambulans a keda dirigí ku urgensia pa kaya Jiwiri den Chèfi unda un aksidente di tráfiko entre 2 pikòp a kaba di tuma lugá. Un di e pikòpnan despues di e impakto a aksidentá den kurá di un kas. Tres persona a resultá heridá. Unu mas grave ku otro. A manda pidi presensia di kuerpo di bombero tambe na e sitio pa duna un man pa saka e persona nan heridá for di den e vehikulonan envolví. Ku ambulans a transportá e heridonan pa hospital San Fransisco. No ta eksluí e posiblidat ku dunamentu di preferensia ta kousa di e aksidente aki. E investigashon pa determiná kousa eksakto di e aksidente ta kontinuá.


text:
International
Miguel Díaz-Canel a keda elegí komo lider di Partido Comunista de Cuba
HABANA – Miguel Díaz-Canel presidente di Cuba a keda elegi komo lider apsoluto di Partido Comunista de Cuba ku ta nifiká ku elo bai remplasá Raúl Castro komo promé sekretario di e Partido.
This content is exclusive for members
Register or login to unlock this article
International
Na Barcelona: 28 pasahero indokumenta a bula for di un avion i trata na kore bai
BARCELONA – Un avion ku ta pertenesé na e kompania di aviashon Air Arabia Maroc tabatin un buelo programa i registrá entre Casablanca-Estambul.
Durante e buelo un muhé ku tabatin un barika di plèstik bisti pa hasi manera ku e tabata na estado i kuminsá grita indikando ku e ta bai haña yu.
E piloto di e avion di Air Arabia Maroc a disidí na hasi un aterisahe di emergensia na aeropuerto di Barcelona.
E kapitan di Air Arabia Maroc a hasi e aterisahe di emergensia na aeropuerto di Barcelona i manera e avion a para un total 28 pasahero a bula for di e avion i kore bai riba pista pa buska manera pa disparsé.
Agentenan di seguridat na e aeropuerto di Barcelona a logra interseptá solamente 14 di e ilegalnan aki di kual 14 a disparsé di forma di magia.
Den e kaso hasta e muhé ku a gaña ku e tabata bai haña un yu a purba hui pero a keda detené. E hendenan aki a pone un total di 228 pasahero nan bida na peliger i lokual outoridatnan a hasi ta detené tur e 14 ilegalnan pendiente pa nan deportashon.
International
Ayera mardugá: Bus karga ku migrantenan ilegal a yega na kas di Kamala Harris
WASHINGTON – Awe den oranan di mardugá otro bus karga ku migrantenan ilegal prosedente for di Texas a yega den un bus na residensia di vise presidente Kamala Harris.
Den e kaso aki esun responsabel ku a manda e bus karga ku migrantenan ta Greg Abbott gobernador di Texas.
E filosofia di gobernador Greg Abbott ta ku Kamala Harris ta vise presidente di Merka pero no ta hasi nada kiermen elo manda e ilegalnan pa sikiera traha pa lokual ta page tur luna na salario.
Aktualmente ta hasi hopi friu na Washington i ta un lástima pa wak kon ta baha e migrantenan aki dilanti kas di Kamala Harris sin ku nan ta na altura kiko lo bai pasa ku nan.
Komo ku ta un kustumber ku gobernador Greg Abbott ta manda grupo di migrantenan na kas di Kamala Harris no a dura muchu ku un otro bus a yega pa transportá nan pa un shelter.
International
Agentenan federal na Alemania: A desmantela red di ekstremista ku tabatin planeá pa ataka parlamento
BERLÍN – Agentenan federal a anunsiá ayera a logra detené un grupo di 25 persona ku tabatin planeá pa ataka miembronan di Bundestag (Parlamento).
Agentenan federal a detené 25 persona di kual 23 ta aleman i dos e ekstremista teroristanan aki tabata prosedente di Oustria i Italia.
Polis a detené e lider di e grupo ekstremista aki ku a keda identifiká komo Heinrich XIII Prince Reuss.
Un total di 3.000 agente a partisipá den e entradanan hudisial na 130 lokalidat i a detené 25 persona.
Peter Frank fiskal antiterrorista a bisa durante un rueda di prensa na Karlsruhe ku e ekstremistanan aki tabatin un plan pa drenta Bundestag arma ku mal intenshon.
Daily Nobo
Na Barcelona: 28 pasahero indokumenta a bula for di un avion i trata na kore bai
Ayera mardugá: Bus karga ku migrantenan ilegal a yega na kas di Kamala Harris
Agentenan federal na Alemania: A desmantela red di ekstremista ku tabatin planeá pa ataka parlamento
E lo tin di remplasá Yadier Molina: Cards a firma Wilson Contreras.. …5 aña pa $ 87.500.000…
Hansi Flick lo keda ku e selekshon di Alemania
Analista di ADC a haña retiro al instante pa fayonan garafal
Jandino Asporaat a bishitá gobernador Lucille George-Wout
Dependensia di gobiernu ta haña ku Selikor no a kumpli ku eksigensia
Lus bèrdè pa konstrukshon di Majestic Apartments & Hotel den kurason di Punda
INVESTIGASHON DI SOAB PA SERVISIO A PRESTA NA SERVISIO DI IMPUESTO
Trending
-
Lokal2 days ago
Analista di ADC a haña retiro al instante pa fayonan garafal
-
Lokal6 days ago
Jandino Asporaat a bishitá gobernador Lucille George-Wout
-
Lokal4 days ago
Dependensia di gobiernu ta haña ku Selikor no a kumpli ku eksigensia
-
Lokal6 days ago
Lus bèrdè pa konstrukshon di Majestic Apartments & Hotel den kurason di Punda
-
Lokal4 days ago
INVESTIGASHON DI SOAB PA SERVISIO A PRESTA NA SERVISIO DI IMPUESTO
-
Lokal6 days ago
HÓBENNAN ‘SOCIAAL VORMINGS TRAJECT’ A RISIBÍ BARÈT NA KAZÈRNE DI MARINA SUFFISANT
-
Lokal4 days ago
Minister a basha’bou riba Jardim & Bearing Point!
-
Lokal4 days ago
4 AÑA KASTIGU DI PRIZON PA MICHAEL FANEYT


text:
Na aña 2021 comercio di Aruba tawata tin varios reto cu a wordo surpasa cu ayudo di sosten di likides di Hulanda y un sector turistico cu a sa di surpasa espectativa. Drentando aña 2022, comercio di Aruba ta enfrenta un reto grandi atrobe, e asina yama variante di COVID Omicron cu tin ATIA sumamente preocupa pa varios rason.
Comercio local
E preocupacion primordial di ATIA ta cu e variante Omicron aki a plama sumamente liher y ta keda plama hopi liher. E maneho adapta door di DVG ta causa cu personanan cu tawata tin contacto cu un persona COVID positivo mester bai den cuarentena obligatorio pa 5 dia. E maneho aki ta conta pa ambos persona cu ta vacuna of no vacuna. Dia 5 di Januari 2022, Aruba a conose un nivel record di contagio contando cu 1162 caso nobo di COVID, di cual 1046 ta personanan local y na total tin 3730 caso activo. Esaki ta sin conta tur persona cu ta “zelf test” y no meld na DVG pa hasi un PCR test.
E maneho di isolacion ta uno cu comercio a custumbra cune y ATIA ta aplaudi cu a ajusta esaki paso e ta baha e precion pa e comerciantenan y ta sigui e maneho mundial. Unda e precion a subi bek ta e maneho di cuarentena ora ta biba na mes un cas. Den pasado, ora un persona ta vacuna, no mester a bai cuarentena obligatorio si no tin sintoma. Hopi comerciante mester adapta nan orario di trabou te hasta sera porta por completo door cu tin varios empleado positivo y e otro nan lo mester bai den cuarentena. Esaki ta hasi cu e comerciante ta perdiendo hopi entrada pa por paga e empleadonan y su otro gastonan.
Si un persona bai den cuarentena e gasto sumamente grandi ta cai riba e dunador di trabou paso e persona no ta oficialmente AO. SvB a indica cu nan ta proyecta cu e gasto pa e grado di AO ariba e dia ei lo costa alrededor di Afl. 250,000. ATIA ta calcula cu pa comercio e ta costanto actualmente alrededor di Afl. 1 miyon pa dia y e suma ta aumentando diariamente hunto cu e casonan activo paso e dunador di trabou mester cubri e prome tres dia di e empleado su AO mas e 20% di e resto di e dianan cu SvB ta cubri.
Comercio apenas ta recuperando for di e sla mas duro ricibi den nos historia recien, y hopi comerciante no sa con nan lo bai paga e trahadornan infecta (isola) of den cuarentena fin di luna, mientras cu nan negoshi no ta produciendo entrada. Por bisa cu comercio ta den un lock-down virtual door di e cantidad di AO y hopi no lo por wanta e golpi aki na e momento di recuperacion aki especialmente cu no tin sosten di likides mas pa comerciante of FASE.
Turismo
Riba 4 di januari, CDC na Merca a hisa e nivel pa di contagio pa codigo 4, y por a nota varios articulo riba rednan di Media grandi, manera CNN, Apple News etc., indicando pa no viaha bai Aruba. Actualmente Aruba atrobe ta den e top 10 pais nan na mundo cu mas infeccion (Omicron) per capita. Tur esaki ta afecta nos pilar economico cu ta turismo cu ta trece consecuencianan economico pa full comercio di Aruba.
Futuro
ATIA ta positivo cu den 2022 nos lo wak avancenan importante den control y combatimiento di COVID, pero pa awo nos ta recomenda tur persona, cu ta skohe pa esei, pa tuma nan vacuna y booster shot pa haciele mas pronto posibel. Alaves tambe pa nos tur mantene nos mes na e reglanan na vigor di DVG: laba man frequentemente, mantene distancia y bisti mondkap tur caminda. Maneho pa cu e ola aki mester ta skerpi pa comercio por supera e ola di contagio y AO aki cu ta paralisando nos economia.
ATIA ta insigur si Gobierno di Aruba lo por asisti comercio den e tempo dificil aki ya cu Aruba no a haya sosten di likides di Hulanda. Esaki lo por nifica cu lo mester retira empleado y baha gasto pa negoshi por sobrevivi. ATIA ta spera cu dunadornan di trabou no lo mester jega asina lew pasobra esaki ta afecta nos economia negativamente. ATIA ta spera cu nos sali lo mas liher posibel for di e situacion aki. Nos ta pidi e team di maneho pa tene hopi cuenta cu e hechonan aki.
ATIA
Aruba Trade and Industry Association (ATIA) a wordo funda na aña 1945 y ta e organisacion principal cu ta representa empresanan, empresarionan y comercio na Aruba. E meta di ATIA ta pa defende, promove y proteha e interesnan di su miembronan y comercio di Aruba en general. Pa mas informacion por bishita www.atiaruba.org
And hear the latest insights from our global network of founders, investors and advisors.


text:
For di chikito bo idioma materno ta esun cu bo ta papia y scucha. Importancia di un idioma materno ta hopi mas, cu nos ta imagina: ora bo alma ta tristo of feliz, bo ta uz’e, pa expresa bo mes cu bo famia/amistad/colega of trahado social, ora di resolve un problema, bo ta pensa den dje pa bin cu solucion of idea. No tin duda cu idioma materno ta e tesoro di mas balioso cu cada ser humano tin y partido MEP ta kere den esaki tambe.
Na Aruba tin un total di 68.3% di e comunidad di Aruba, cu ta representa 69.354 hende cu tin Papiamento como nan lenga materno. Y for di 2003 Papiamento ta e lenga nacional di Aruba y tambe nos idioma oficial, banda di e idioma Hulandes. Esaki kiermen cu ambos idioma tin mesun balor.
Awendia nos tur ta testigo di e aspecto di globalisacion, cu ta e movecion di hende di un pais pa otro pais. Nos pais Aruba ta conoci pa su historia di migracion y esey tin influencia riba idioma nacional di cualkier pais, incluso Aruba. P’esey ta importante pa nos tur compronde cu por tin critica, ora cu uza palabra Spaño, Hulandes y Ingles den uzo di Papiamento. Pero si no tin un maneho di idioma adecua, manera ta e situacion actual, migracion ta pone cu e papiadonan di Papiamento ta discrimina e migrante, door cu nan no por papia Papiamento. Mi ta convenci cu loke ta ideal ta, p’e migrante y e papiado di Papiamento, ta pa uni, balora y respeta e idioma nacional di e pais, specialmente cu idioma ta e base di cultura di un nacion.
Papiamento na scol
Pa hopi aña caba, Papiamento ta e idioma di instruccion den enseñansa special y mester bisa cu esaki ta hopi exitoso.
Algun aña atras a implementa 2 scol basico Multilingual; Colegio San Hose y Colegio Conrado Coronel, cu ta uza Papiamento pa siña e otro idiomanan. Den e Scol Multilingual e alumnonan ta siña lesa prome na Papiamento y despues ta transferi su habilidad di lesa pa e palabranan cu e conoce caba na Hulandes (desde mita di klas 2), Ingles (desde klas 4) y Spaño (desde klas 5). Segun e ultimo investigacion di evaluacion, e alumnonan aki tin un dominio di idioma significativamente y nan actitud emocional y social ta uno sumamente exitoso. Nan ta refleha ser humano cu hopi auto estima y conocemento den diferente aspecto.
Papiamento tambe a drenta den scol secundario como materia na EPB, MAVO y HAVO y den scol intermedio (EPI). Papiamento ta den e scolnan academico como materia, p.e. IPA y Universidad di Aruba, ya cu ta mira y sinti e importancia pa educa nos hendenan den nan idioma materno riba nivel academico.
E importancia y balor cu nos mester duna nos idioma Papiamento y kere den dje, no ta algo cu no ta comproba cientificamente. Incluso UNESCO ta boga y tin como meta, pa tur mucha rond mundo, haya nan educacion den nan idioma materno. Nos no mester mira e transicion aki como un reto negativo pa idioma, specialmente Hulandes. Ya cu esaki ta e oportunidad pa fortalece realmente dominio di idioma Hulandes y otro idioma tambe, y asina ekipa nos mucha- y hobennan cu un miho educacion. Y na final, loke ami y partido MEP y nos tur mester para p’e ta, pa nos haya un sistema y maneho di educacion excepcional, unda tur mucha, hoben y adulto ta logra ta exitoso den nan carera academico. Un sistema di educacion, unda tin igualdad y calidad y ta produci hende studia y cu gana, inteligencia y conocemento pa saca nos pais dilanti.


text:
Fiel na su lema: E Biña Perfecto pa Cada Momento, Federico Trost, Gerente di Export di Santa Margherita Winery, a facilita un seminario di purbamento di biña cu mas di 50 persona cu ta traha den e ramo di hospitalidad y cuminda y bebida, durante su bishita recien riba e isla. Representantenan di Romar Trading y artista di biña Clive Faustin, kende ta e lider di portofolio di biña y cuenta na Romar Trading, tabata presenta pa asina yama e invitadonan bon bini den e Grand Caribbean Ballroom pa un atardi di educacion y enrikicimento. Pinot Grigio, Chianti Classico Riserva, Prosecco y Sparkling Rose tur a wordo purba y aprecia mientras cu e grupo a descubri e delicianan di un glas di biña perfectamente frieu. Trost a conta e grupo cu na añanan 70, Anthony Terlato a bira e top importador di biñanan Italiano di e miho calidad pa Merca. E tabata di e opinion cu tabatin un oportunidad pa biñanan Italiano di calidad mas leu cu djis e listanan tradicional di biña den restaurantnan Italiano, y el a pensa cu amantenan di biña tabata cla pa experiencia un biña blanco Italiano cu tabata berdaderamente di e miho calidad. Mientras cu e tabata na Italia, el a explora un variedad di region y variedad y el a determina cu Pinot Grigio tabata e biña cu lo por revoluciona e percepcion di biñanan Italiano na restaurantnan di alta clase. Den un restaurant na Italia, el a pidi tur 18 Pinot Grigio riba e lista y el a purba cada un. Ora el a purba e Santa Margherita Pinot Grigio di e famia Marzotto, e tabata sa cu el a encontra su biña y e relacion perfecto. Tony a ser yama e “tata di Pinot Grigio” y “un di e personalidadnan di biña mas experiencia na mundo” pa e hecho cu e tabata un pionero di regionnan, variedadnan y marcanan for di tur rond di mundo. Funcionando como un pionero di e categoria di Pinot Grigio na Merca cu Santa Margherita, el a crea e marca mas exitoso y el a establece Pinot Grigio como un variedad sumamente stima rond di mundo. Fresco, elegante, Santa Margherita ta sigui di ta e marca lider di Pinot Grigio y ainda ta capta e imaginacion di amantenan di biña rond di e pais. E publico na Radisson Aruba Resort Casino & Spa a hisa nan glas na Anthony Terlato – un inovador y pionero cu a crea e categoria di Pinot Grigio y a habri e porta pa Pinot Grigio y hopi biña Italiano di alta calidad. Aki por mira e seminario di purbamento di biña!
Proyecto ‘Samsung Smartschool’ ta un hecho !!
January 28, 2015 0
Siegfried Fingal a gana e mega Bingo Jackpot Progresivo di AWG 53.044,89!
November 21, 2014 0
Romar Trading ta Presenta Notte Del Vino, na La Trattoria El Faro Blanco
November 13, 2014 0


text:
Diabierna marduga riba e caminda di Hato un homber riba su bicicleta a dal straight contra un palo di luz basta duro dal su cabes y a keda benta abou. Habitantenan cu a mira e situacion a bati alarma na Polis, y patruya a acudi na e sitio y a topa cu e homber benta abou basta bebi. Mientras a atende cune e la purba resisti pero a papia cune pa e comporta y asina a bay cune warda pa sosega debi cu e tabata basta burachi mes.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Yury Bracho no ta un persona desconoci na Aruba y ya caba el a yega di tene manifestacionnan contra di abuso di mucha y awo un biaha mas e ta preparando pa un otro manifestacion.
Aña pasa na mei, el a organisa un manifestacion contra abuso di mucha. A pasa 10 luna y nan a priminti’e cu e lo haya un contesta por escrito. Awo 10 luna despues mas caso ta bin dilanti y te ainda no tin nada for di ministernan y presidente di Parlamento di Aruba. Esaki ta motibo cu el a dicidi di organisa otro manifestacion riba dia 27 di maart, for di 4’or di atardi te cu 7’or di anochi, saliendo for di Wilhelminapark pa Parlamento y for di ey ta bay Bestuurskantoor.
Algo cu mester tene cuenta cun’e
Bracho ta pensa cu tur loke e ta haci no ta wordo tuma na serio. E realidad ta mustra totalmente otro. Si 10 luna a pasa y no a haya un contesta, e no kier ta un mas cu ta haci manifestacion na Bestuurskantoor y nada no ta pasa. E no kier pa un aña yega. Ya e ta haya cu 10 luna ta suficiente. Despues di esaki e lo bay tin un otro caminata mas, pero aki algun luna. Si ta necesario e kier bay bek riba caya aki 3 luna.
Reaccion di pueblo
Ora cu Bracho trece su preocupacion dilanti, e no ta mira esaki riba caya, aunke cu riba Facebook hopi hende ta reacciona. “Mayoria tin miedo of nan ta kere cu Facebook ta bay soluciona nos problema of di nos muchanan. Esey no ta e caso. Si nos lanta ariba y pensa cu nos muchanan ta na prome luga y si nos no cana awo, ken lo bay haci’e, ta hopi tristo na Aruba. En particular e caso cu a sosode ultimamente, cual ta preocupa hende,” el a bisa..
Acercamento
Logicamente Bracho a acerca minister y tambe Parlamento durante e lunanan aki. Hasta a entrevist’e. A bis’e cu lo haci cambio na december 2019 y cu e lo haya un contesta, cual nunca a tuma luga. Na januari a bis’e cu mester warda un contesta por escrito y te cu asina leu nada.
E ayudo principal
Bracho ta pensa y segun hopi hende cu ta sostene, cu e castigo maximo ta ok. Pero ta mas importante pa nan haya ayudo psicologico y divulga nan riba un website. Ora cu haci’e un biaha y haya un castigo, e chens pa e bolbe ripiti t’ey. E prizon ta djis un castigo, pero ora cu sali e pensamento no lo keda mescos of lo a bira pio. Tanto e victima como e persona cu a comete e delito, mester haya un ayudo psicologico. Durante cu e ta na KIA y despues di KIA tambe, y pa keda sigui’e.
Tambe tin tanto caso pa luna, pa siman, cu no ta sali na claridad. Cu no ta sali riba social media, pero cu si ta pasando y cu ta keda e mesun cantidad di trahado. Segun Bracho, a yega ora cu tanto pa Minister di Husticia, y Minister di Asuntonan Social, mester por habri un departamento cu ta specialmente pa e casonan aki.
“A yega ora no di politica of ken ta busca fama, pero pa e muchanan aki haya un ayudo, un guia. No cu ta bay Voogdrijraad, ta mandabo Hues, y na su turno ta bay Fundacion Guiami y el a caba. Ora cu un mucha wordo abusa, no ta ok. E ta keda den bo,” sra Bracho a splica.
E ta puntra dicon no ta bin cu mas trahado, dicon no ta pone mas profesional, haci e trabaonan aki. Laga Voogdijraad entrena mas personal y amplia e oficina. Ora cu por ehempel tin casonan cu hopi mama ta menciona, cu tin caso cu e yiu, pero ora bay Voogdijraad, ta un persona ta atende e caso. Si e bira malo of bay cu vakantie, e caso ta manera medio pasa pa olvido. Bracho a sinti cu a yega ora pa sinta y wak kico ta pasando cu e muchanan di Casa Cuna, kico ta pasando cu nan a wordo entrega na famia y kico a pasa despues.
Tambe tin caso cu a duna e tata e yiu y mira kico ta pasando cu e yiu. Bracho ta sinti cu no ta mustrando hopi balor pa nos muchanan. Si gobernantenan no atende e caso di e muchanan, e por bira un preocupacion hopi grandi pa pais Aruba.
Invitacion
Yury Bracho ta invita henter pueblo di Aruba pa cana hunto. A yega e ora pa bisa ta basta y pa tur uni. Ta warda un y tur dia 27 di maart, pa 4’or di atardi te cu 7’or di anochi, saliendo for di Wilhelminapark te cu Parlamento y despues Bestuurskantoor. Union ta haci forsa y a yega e momento pa stop di bay riba Facebook y mas tanto bay sali pa bienestar di nos muchanan.


text:
Centro pa Hoben y Famia hunto cu directiva di Kooyman a tene diamars un asina yama ‘Bring Your Kid To Work Day’ caminda empleadonan por a trece nan yiunan trabou pa participa den un programa cu ta inclui tambe workshop y actividad hunto. Yvonne Geerman Bermudez, coordinador di e centro a expresa cu tabata un honor di por a haya e cooperacion di Kooyman pa yega cerca mayornan na pia di trabou.
Geerman Bermudez a splica cu mainta tabatin algun sesion caminda a organisa diferente workshop pa mayornan cu por a asisti durante ora di trabou. Merdia tabatin e parti di Bring Your Kid To Work Day caminda empleado ta haya chens di trece nan yiu y e muchanan por wak di cerca kico nan mayornan ta haci. Tambe a un tour rond di e negoshi y oportunidad pa combersa cu nan mayornan. Atardi tabatin otro workshop caminda di participa cu nan mayor den un tipico workshop cu Kooyman ta organisa regularmente pa cliente.
“E punto basico ta apoyo positivo, guia y pasa tempo hunto unda cu e mayor y e yiu ta haya chens di haya mas informacion riba e area aki tambe,” asina e coordinador a splica. E actividad ta den conexion cu Siman di Lantamento di Mucha y Dia International di Derecho di Mucha cu ta dia 20 di november. E biaha aki dies mucha so a participa door di diferente circunstancia manera tempo corto, CP na scol y tambe aspecto di transporte. E coordinador a priminti cu pa un proximo biaha lo anuncia cu suficiente tempo di anticipacion.
Geerman Bermudez: “Pa empleado ta algo nobo y nos ta contento y kier invita otro compania cu kier dedica un tempo pa famia y pa promove e bienestar di nan empleado pa yama Centro pa Hoben y Famia via e pagina di Facebook na 528-1200.” Durante e actividad tabatin tambe un booth di informacion hunto cu Wit Gele Kruis, Fundacion Pa Nos Muchanan y Fundacion Respetami pa comparti hunto cu empleado, pero tambe cu cliente.


text:
ORANJESTAD – Riba 1 y 2 di februari ultimo, durante un sesion di e Comite di Nacionnan Uni di Derecho di Mucha na Geneve, Reino Hulandes a wordo evalua riba e tereno di Derecho di Mucha. E sesion aki tawata basa riba un raport di Reino entrega na Nacionnan Uni na 2020. E parti den e raport aki tawata un trabou colectivo di tur departamento miembro di Comision Derecho di Mucha bou guia di señora Olivia Croes di Departamento di Relacionan Exterior. Na su turno e Comite di experto di Nacionnan Uni ta supervisa e cumplimento cu e Tratado di Derecho di Mucha.
Un delegacion di Aruba tawata presente virtualmente na e reunion, asina formando parti di e delegacion di Reino Hulandes. E delegacion di Aruba a wordo encabesa pa Minister di Husticia y Asuntonan Social, Sr. Rocco Tjon y tawata consisti ademas di Sra. Irina Croes di Ministerio di Husticia y Asuntonan Social como tambe algun miembronan di comision Derecho di Mucha, Sra. Sacha Geerman di Departamento di Asuntonan Social, e departamento encarga pa presidi Comison Nacional Derecho di Mucha, Sra. Swinda Dumfries di Departamento di Salud Publico, Sra. Janneke Steinmann di Bureau Sostenemi y sra. Aisca Berkemeyer di Directie Voogdijraad.
Den su introduccion, Minister Tjon a informa por escrito riba e avancenan cu Aruba a haci, entre otro apertura di dos instituto residencial cu lo brinda cuido na mucha entre 6 cu 24 aña cu un inhabilidad intelectual y desaroyo y e otro tawata dirigi riba e populacion 6 aña bay ariba cu tin diferente inhabilidad. E Mandatario a accentua tambe cu mas cu 300 profesional a haya entrenamento den aplicacion di e metodo di “Signs of Safety” cu den combinacion cu e introduccion di Ley Codigo di Proteccion na april 2021 lo ekipa profesionalnan pa anda cu casonan di maltrato di mucha y traha riba nan siguridad. Asina tambe por a informa e Comite cu na juli 2020 a haci apertura di Centro Hoben y Famia cu ta ofrece sosten centralisa y ayudo trempan na mayornan y stimula desaroyo sano di hoben. Otro puntonan importante cu a comparti ta e revision di e ley cu ta regula e calidad di centro di cuido na Aruba y cu a inicia caba cu nan programa pa certifica lidernan den e centro pa asina por cumpli cu e exigencianan di calidad. Trabounan pa loke ta reenforsa maneho y capacidad di “Jeugdgezondheidszorg” na Departamento di Salud Publico y introduccion di un sistema di automatisa pa monitorea e desaroyo y bienestar di tur mucha cu ta biba na Aruba.
Banda di e introduccion por escrito Minister Tjon a contesta algun pregunta cu ta regarda e situacion di derecho di mucha na Aruba. E Comite tawata tin pregunta riba e cumplimento den ley y maneho pa cu e diferente articulonan ancra den e tratado. Asina por menciona cu Aruba a ricibi entre otro pregunta riba reconciliacion di muchanan migrante cu nan mayornan, especialmente procedente di Venezuela, tambe den ki grado tin un maneho cu ta garantisa di inclusion di e muchanan cu disabilidad cu ta residencia den e dos facilidadnan cu recien a habri. Tawata tin interes di e Comite tambe pa tende kico ta e accionnan cu tin pa combati obesidad bou di mucha y ki impacto e Centro Hoben y Famia tin te awo.
Ta bon pa menciona cu e sesion tawata reparti den dos dia, dos ora cada uno y pa motibo di e pandemia a tuma lugar di forma virtual. Awor gobierno di Aruba ta keda en espera di e recomendacionnan cu lo ricibi pronto pa sigui traha na mehora e condicionnan di tur mucha aki na Aruba. E Comision Derecho di Mucha na Aruba lo sigui traha pa promove e implementación di e Tratado. Tur e raportanan entrega na Nacionnan Uni y e consehonan ricibi den pasado ta publico y accesibel riba www.derechodimucha.org


text:
11 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
11 di mart ta e di 70 dia di aña (71 den un schrikkeljaar) riba e kalènder gregoriano. Ta resta 295 dia pa sera e aña.
A sosodé[editá | editá fuente]
- 1990 - Lituania ta separá di Union Sovietiko.
- 2011 - Na Hapon ta surgi e teremoto 130 km dilanti kosta ku magnitut 9.0 riba eskala di Richter unda e plachi pasifiko ku a pasa bou di e plachi oroaziatiko i ta lanté 30-40 meter ariba kousando un tsunami destruktivo ku ola di 10 meter haltu ku a hasi hopi daño riba e pais unda 23.000 hende a pèrdè nan bida.
- 2020 - Organisashon Mundial di Salú ta proklamá e brote di e virus COVID-19 komo pandemia.


text:
Enconexion cu un investigacion andando awe mainta Jeugd en Zeden Politie (JZP) a detene e homber di inicialnan:
W.A.G.M.G. naci na Aruba di 52 aña.
Un investigacion cu a inicia na aña 2019 caminda cu e yiu muhe e tempo ey ainda no tabata tin e edad di 16 aña.
For di e keho cu e yiu muhe mes a entrega contra su tata, mester a haci un investigacion riguroso y extenso.
Despues di haya tur e informacion necesario Ministerio Publico (OM) a haya cu tin suficiente base pa duna JZP e ordo pa detene dicho sospechoso aki.
Pa Cuerpo Policial por resolve y investiga mas casonan asina aki cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo.


text:
Respaldo
kier informa cu ta efectua precaucionnan necesario pa cu e Coronavirus
(COVID-19) den cada un di su departamentonan.
Respaldo
te keda brinda su servicio na su clientenan tumando na cuenta e precaucionnan
cu Gobierno di Aruba a implementa te cu 31 di maart 2020. Esaki mas cu claro pa
contra-aresta y evita mas persona traspasa of contrae e Coronavirus.
Pa motibo
di precaucion Respaldo ta implenta un protocol di restriccion pa cu bishitante
y clientenan na Clinica, Policlinica, servicio ambulatorio como tambe su
oficinanan.
CLINICA
RESPALDO
Pa
Respaldo Clinica lo institui un ‘Non Visitors Policy’ te cu 31 di maart
2020. Bishita pa clientenan na Clinica ta wordo re-emplaza pa yamada
telefonico.
Departamento
di Dagbehandeling/Dagbesteding
Departamento
di Dagbehandeling/dagbesteding lo ta te dia 31 di maart solamente
telefonicamente disponibel.
POLICLINICA
RESPALDO
Consultanan existente na edificio di
Policlinica ta wordo re-emplaza pa consulta telefonico.
FACT-TEAMS RESPALDO
Respaldo lo evalua diariamente e situacion di e clientenan y
basa riba e urgencia lo atende clientennan na nan cas. Tur bishita necesario lo
keda tuma lugar. Prome cu e bishita lo tuma contacto telefonicamente pa evalua
e riesgo di un posibel infeccion.
Respaldo
ta mantene tur liña di comunicacion habri pa mantene su servicio di calidad y
yuda mas hende posibel.
Pa
cualkier pregunta por tuma contacto cu e number general 281 5000.
Tambe
por tuma contacto cu Respaldo via e siguiente numbernan di
celular y/of por manda un mensahe di whatsapp:
Policlinica
Respaldo: 592 5658 / FACT-Teams Respaldo: 563 8405 / Dagbehandeling & Dagbesteding: 568
8488 / Management: 699 0947 of por manda un e-mail via [email protected].
Den
caso di emergencia acudi na Eerste Hulp (teniendo na cuenta e protocol di
Hospital). Y den caso di peliger tuma contacto cu Cuerpo Policial.
Nos
kier motiva tur hende pa tuma e precaucionnan necesario pa keda saludabel.
Sigui nos Facebook Page pa mas informacion y tips con pa bo por surpasa e
momentonan di crisis aki.


text:
Kralendijk – Kolegio San Luis Bertran na Rincon i Skol Amplio Papa Cornes na Hato ta sera nan portanan durante dos dia. Motibu di esaki ta ku miembronan di personal a kontagiá ku e vírùs di corona.
Despues ku a konstatá Covid-19 serka algun dosente di Kolegio San Luis Bertran na Rincon, a resultá ku un gran parti di personalku ta duna lès na e skol tambe mester bai den karentena. Pa e motibu aki e dosentenan no por ta físikamente presente mas den klas. Departamento di Salubridat Públiko di Entidat Públiko Boneiru a konsehá e skol pa laga e dosentenan ku no ta malu duna lès digitalmente. E skol ta sera durante dos dia pa organisá esaki.
Na Skol Amplio Papa Cornes tambe nan a konstatá Covid-19 serka algun miembro di personal. E skol aki tambe ta sera durante dos dia. Ta usa e tempu ei pa huntu ku departamento di Salubridat Públiko haña un bista eksakto di kuantu dosente mester bai den karentena òf ku por sigui duna lès normalmente na e skol.
Karentena no na nodi
Alumno(a)nan di e dosentenan ku a tèst positivo no tin mester di bai den karentena. Ta pidi nan mayornan pa vigilá nan salú i den kaso ku tin keho laga tèst nan yu.
E otro skolnan ta keda habrí normalmente. Baimentu di skol ta importante pa salú i desaroyo di nos muchanan. Alumno(a)nan di enseñansa básiko no tin mester di tene distansia for di otro den klas. Enseñansa por sigui normalmente.
Deporte
Aktualmente ku e nivel di riesgo 5, den kua Boneiru ta awor aki, ta prohibí deporte na skol den un sala di deporte. Esaki pasobra e vírùs di corona por plama mas fásil ora di hasi deporte den un espasio será. Ta pèrmití deporte den aire liber normalmente.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Lokal
Si RBC Bank sera nan kuenta….. Ningun otro banko no ke Union Caribe komo kliente i 13 retiro lo kai
This content is exclusive for members
Register or login to unlock this article
Lokal
Dependensia di gobiernu ta haña ku Selikor no a kumpli ku eksigensia
WILLEMSTAD. Pa trese poko klaridat den e broeha-broeha ku Selikor ku ta broei entre Selikor i Ministerio di Salubridat ku si Selikor ta bin na konsiderashon pa haña inyekshon finansiero pa kumpli ku nan kompromisonan, e ministerio a anunsia publikamente ku mester kontrola Selikor mihó riba palabrashon ku Selikor tin
Lokal
4 AÑA KASTIGU DI PRIZON PA MICHAEL FANEYT
WILLEMSTAD – Djabièrnè 2 di desèmber último korte di promé instansia a kondená e siudadano Michael Faneyt di 20 aña di edat na 4 aña kastigu di prizon. Tabata pasobra e siudadano aki a keda akusá di un kantidat di atrako kometé den grupo. Tabata riba e fechanan 31 di òktober 2021, dia 8 di novèmber 2021, 6 di novèmber 2021, atrobe 6 di novèmber 2021 i finalmente 29 di òktober 2021. Remarkabel ta e hecho ku e aktonan kastigabel kometé tabata di forma agresivo i violento, anto tabata huntu ku mas atrakadó, kende nan kaso a keda tratá anteriormente. Pa kuminsá ta asina ku e siudadano Michael Faneyt di forma manera ariba deskribí a kita un kantidat di prenda, suma di plaka, dokumento i tarhetanan bankario for di otro siudadanonan di inisial H.R.S, A.M.S.T., i tambe
Lokal
Abatuar di Barber a habri atrobe
Willemstad – Re-apertura ofishal di Abatuar Barber a tuma lugá djadumingu 4 di desèmber 2022 den ora nan di mainta ku hopi entusiasmo i alegria pa e logro. E re-apertura despues di tres (3) aña a keda risibí ku hopi optimismo di e invitado, koleganan i presentenan.
Den su diskurso sr Arnold Dwarkasing, hefe di Asuntunan Veterinario UO VZ, a indiká ku e renobashon a finalisá pero esaki a bai kompañá ku hopi kontratiempo, empeño i trabou duru di e personal. Marshe di Barber ta konta ku un abatuar moderno i efisiente ku ta konforme reglanan internashonal i un nivel hopi haltu di higiena. Ku e abatuar di Parera i awor esun di Barber e servisio ta garantisá un nivel haltu di karni lokal. Ku e meta i perseveransha pronto tambe por mata porko na Barber.
E abatuar di Marshe di Barber a habri na 1968 pa duna e kriadó di bestianan di área di Banda Bou e fasilidat pa mata bestia mas serka di e bario. Den su diskurso/palabranan sr Boy van Thijss, un kriadó di bestia pa hopi aña, a splika entre otro ku kriadónan di bestia di Banda Bou mester a bin Parera e tempu ei pa laga mata nan bestianan i tabata tin ku bende esaki mesora ku supermerkado i karniserianan.
Ku e abatuar banda di e posibilidat di bende ku pueblo na Barber hendenan di Banda Bou a será kabes huntu pa kuminsá kushina i bende kuminda, bèrdura, matanan i produktonan lokal ku e meta pa atrae hendenan di Banda Ariba tambe riba djadumingu. Tambe ela fungi komo un punto di interseptá bestianan hortá ounke no ku tur ora masha a sali afó. Ku e renobashon tumando lugá último añanan hopi kriadó di bestia a sufri di ladronisia di bestia i a hiba un sla fuerte.
Minister sra Dorothy Pietersz-Janga ta felisitá pueblo di Barber i hinter Banda Bou ku e logro aki. For di momentu ku ela bira minister un di su metanan tabata pa e apertura tuma lugá. Biniendo foi un famia kriadó di bestia na Bonairu ela opservá su abuelo mata bestia. Ku un splikashon ekstenso di empleadonan di Asuntunan Veterinario e mes a presensiá kon e prosedura ta tuma lugá i kon e personal ta mata e bestianan di un forma digno i sigur mará na tur reglanan di higiena ku hopi dedikashon di e keurmeesternan.
Kòrsou por ta sigur di kome karni saludabel i tambe por ta orguyoso di su Abatuar moderno na Barber.
Abatuar Barber awor ta habrí pa matansa di kabritu i karné riba tur djabièrnè, ménos dianan di fiesta.
Pa loke ta e luna aki di dèsember e último dos simannan di desèmber lo mata riba djaweps na Barber. Ta sugerí e kriadónan di bestia pa tene bon kuenta ku esaki. Inisio di matansa di porko na Barber tambe lo ser anunsiá pronto.
Pa fasilitá e proseso operashonal ta introdusí e siguiente kambio: ta pidi tur doño di animal pa mèldu kuantu animal lo trese, no mas lat ku 2 dia di trabou promé, esta e djárason den e mesun siman, ku ta interesá pa sakrifiká animal na Barber.
Por mèldu e kùrmester via WhatsApp òf yama +5999 689 1291 i +5999 685 1292. Pa mas informashon por manda un e-mail na
[email protected]
Daily Nobo
Dependensia di gobiernu ta haña ku Selikor no a kumpli ku eksigensia
4 AÑA KASTIGU DI PRIZON PA MICHAEL FANEYT
Abatuar di Barber a habri atrobe
Gengnan kriminal na Mexico a konfrontá otro lagando un saldo di 8 morto i 12 herido
Rhuggenaath a tuma despedida di politika riba Facebok/Instagram
Empleada haltu di casino ‘online’ a pèrdè demanda pa haña bónus
Biahenan pa eksterior sin resultado pa Kòrsou ta kontinuá!
Emmanuel Macron lo biaha pa Merka pa reuní ku Joe Biden
Kon lo parti e 200 mion Euro di Reparashon?
Señora divorsiá a bai reklamá pero….. Ya Inspektor a laga paga restitushon na èks esposo
Trending
-
Lokal6 days ago
Empleada haltu di casino ‘online’ a pèrdè demanda pa haña bónus
-
Lokal5 days ago
Biahenan pa eksterior sin resultado pa Kòrsou ta kontinuá!
-
International6 days ago
Emmanuel Macron lo biaha pa Merka pa reuní ku Joe Biden
-
Lokal4 days ago
Kon lo parti e 200 mion Euro di Reparashon?
-
Lokal5 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kòrsou tin un debe Nashonal di 4325 mion florin i subiendo
-
Lokal6 days ago
Plaka den ‘Pòchi’ pa paga pa nos importashonnan ta birando ménos
-
Lokal6 days ago
Frakshon di PAR ta puntra kiko florin Karibense ta nifiká pa Kòrsou


text:
Diahuebs mainta pueblo a haya otro golpi duro mainta tempran, ora cu SKOA a participa oficialmente, cu placa di scol ta aumenta pa 400 florin, argumentando cu cos a bira caro y cu for di 2016 e placa di scol…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Awe trempan Corte a dicta sentencia den caso asesinato di Zeewijk. Sinta na KIA e dos acusadonan Javet y Walkidia a scucha Corte declara nan culpabel di asesinato y di complicidad. Sinembargo, e castigo ta hopi menos di loke fiscal a pidi. A pidi 25 aña pa Javet y 22 aña pa Walkidia. Corte sinembargo a impone castigo di 18 aña di prizon.
Ambos partido tin dos siman pa dicidi si ta apela e decision. Mester menciona cu un motibo cu hues a opta pa baha e castigo, ta pasobra mentalmente nan no por para responsabel completamente pa nan acto.
Pa mas informacion lesa e siguiente edicion di TREMPAN.


text:
ORANJESTAD,Aruba
En conexion cu e reciente desaroyonan referente e pandemia COVID-19
(Coronavirus), Oficina di Scolnan Publico (Dienst Publieke Scholen) kier a informa na publico
en general lo siguiente:
En conexion cu medidanan di contingencia Oficina di Scolnan Publico lo ta cera pa publico
entrante dialuna 16 maart te cu diamars 31 maart 2020.
Durante e periodo aki Oficina di Scolnan Publico lo ta accesibel unicamente via e-mail:
info@dps.aw .
Oficina di Scolnan Publico ta pidi pa manda tur corespondencia via di e e-mail ariba menciona.
Oficina di Scolnan Publico ta pidi disculpa pa e inconveniencia y alabes ta pidi comprencion pa
cu e situacion.